title: Εκτελεστικός κανονισμός (ΕΕ) 2016/480 της Επιτροπής, της 1ης Απριλίου 2016, για τη θέσπιση κοινών κανόνων όσον αφορά τη διασύνδεση των εθνικών ηλεκτρονικών μητρώων των επιχειρήσεων οδικών μεταφορών και για την κατάργηση του κανονισμού (ΕΕ) αριθ. 1213/2010 της Επιτροπής (Κείμενο που παρουσιάζει ενδιαφέρον για τον ΕΟΧ)

text:
               2.4.2016

               EL

               Επίσημη Εφημερίδα της Ευρωπαϊκής Ένωσης

               L 87/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/480 ΤΗΣ ΕΠΙΤΡΟΠΉΣ
   της 1ης Απριλίου 2016
   για τη θέσπιση κοινών κανόνων όσον αφορά τη διασύνδεση των εθνικών ηλεκτρονικών μητρώων των επιχειρήσεων οδικών μεταφορών και για την κατάργηση του κανονισμού (ΕΕ) αριθ. 1213/2010 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου (1), και ιδίως το άρθρο 16 παράγραφος 5,
   Εκτιμώντας τα ακόλουθα:

               (1)

               Στο άρθρο 16 παράγραφος 1 του κανονισμού (ΕΚ) αριθ. 1071/2009 θεσπίζεται η υποχρέωση των κρατών μελών να τηρούν εθνικό ηλεκτρονικό μητρώο των επιχειρήσεων οδικών μεταφορών στις οποίες έχει χορηγηθεί άδεια άσκησης επαγγέλματος οδικού μεταφορέα από αρμόδια αρχή. Στα δεδομένα που περιέχονται στο εθνικό ηλεκτρονικό μητρώο πρέπει να έχουν πρόσβαση όλες οι αρμόδιες αρχές των λοιπών κρατών μελών. Στο άρθρο 16 παράγραφοι 5 και 6 του κανονισμού (ΕΚ) αριθ. 1071/2009 προβλέπεται η διασύνδεση των εθνικών ηλεκτρονικών μητρώων έως τις 31 Δεκεμβρίου 2012 και ανατίθεται στην Επιτροπή να θεσπίσει κοινούς κανόνες όσον αφορά την εν λόγω διασύνδεση. Βάσει της εντολής αυτής, η Επιτροπή εξέδωσε τον κανονισμό (ΕΕ) αριθ. 1213/2010 (2), προκειμένου να διευκολυνθεί η διασύνδεση των εθνικών ηλεκτρονικών μητρώων με τη χρήση συστήματος ανταλλαγής μηνυμάτων το οποίο ονομάζεται ERRU [European Registers of Road Transport Undertakings (Ευρωπαϊκό μητρώο επιχειρήσεων οδικών μεταφορών)]. Το εν λόγω σύστημα τέθηκε σε λειτουργία στις 31 Δεκεμβρίου 2012.

               (2)

               Κατά τη διάρκεια των τελευταίων τριών ετών λειτουργίας του ERRU, η Επιτροπή, μαζί με εμπειρογνώμονες των κρατών μελών, έχει εντοπίσει ορισμένες πτυχές όσον αφορά την πρακτική χρήση του ERRU οι οποίες δεν συνάδουν πλήρως με τις διοικητικές διαδικασίες που έχουν θεσπιστεί στα κράτη μέλη.

               (3)

               Συνεπώς, είναι αναγκαίο να αντιμετωπιστούν οι ελλείψεις που διαπιστώθηκαν στην καθημερινή λειτουργία του ERRU, ώστε να εναρμονιστεί με τις σχετικές διατάξεις του κανονισμού (ΕΚ) αριθ. 1071/2009, του κανονισμού (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου (3) και του κανονισμού (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου (4), καθώς και να διασφαλιστεί ότι το ERRU χρησιμοποιείται κατά τρόπο ομοιόμορφο από τις αρμόδιες αρχές σε ολόκληρη την ΕΕ. Επιπλέον, είναι αναγκαία η προσαρμογή των υφιστάμενων κανόνων στις τεχνικές και τις επιστημονικές εξελίξεις.

               (4)

               Στον κανονισμό (ΕΕ) αριθ. 2016/403 της Επιτροπής (5) όσον αφορά την κατάταξη των σοβαρών παραβάσεων των κανόνων της Ένωσης προβλέπεται νέος κατάλογος των κατηγοριών, των τύπων και των βαθμών σοβαρότητας των σοβαρών παραβάσεων των κανόνων της Ένωσης, οι οποίες, επιπροσθέτως εκείνων που ορίζονται στο παράρτημα IV του κανονισμού (ΕΚ) αριθ. 1071/2009, ενδέχεται να οδηγούν σε απώλεια των εχεγγύων αξιοπιστίας της επιχείρησης οδικών μεταφορών ή του διαχειριστή μεταφορών. Είναι συνεπώς αναγκαίο να καταστεί δυνατή η μετάδοση πληροφοριών σχετικά με το νέο κατάλογο παραβάσεων μέσω του ERRU.

               (5)

               Οι διατάξεις για την προστασία των δεδομένων προσωπικού χαρακτήρα, όπως καθορίζονται ειδικότερα στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου (6), εφαρμόζονται στην επεξεργασία οποιωνδήποτε δεδομένων προσωπικού χαρακτήρα σύμφωνα με τον κανονισμό (ΕΚ) αριθ. 1071/2009. Ειδικότερα, τα κράτη μέλη πρέπει να εφαρμόζουν τα κατάλληλα μέτρα ασφαλείας για την πρόληψη της κατάχρησης των δεδομένων προσωπικού χαρακτήρα.

               (6)

               Κατά περίπτωση, οι διατάξεις για την προστασία των δεδομένων προσωπικού χαρακτήρα, όπως ορίζονται στον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (7), εφαρμόζονται στην επεξεργασία των δεδομένων προσωπικού χαρακτήρα σύμφωνα με τον κανονισμό (ΕΚ) αριθ. 1071/2009.

               (7)

               Λόγω του σημαντικού αριθμού αλλαγών που πρέπει να επέλθουν στους κοινούς κανόνες για την εφαρμογή της διασύνδεσης των εθνικών ηλεκτρονικών μητρώων, είναι αναγκαίο να αντικατασταθεί ο κανονισμός (ΕΕ) αριθ. 1213/2010 από νέα πράξη. Κατά συνέπεια, θα πρέπει να καταργηθεί ο κανονισμός (ΕΕ) αριθ. 1213/2010.

               (8)

               Τα μέτρα που περιλαμβάνονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 42 παράγραφος 1 του κανονισμού (ΕΕ) αριθ. 165/2014 (8),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει τις απαιτήσεις όσον αφορά τη σύνδεση των εθνικών ηλεκτρονικών μητρώων των επιχειρήσεων οδικών μεταφορών με το σύστημα ανταλλαγής μηνυμάτων ERRU, όπως προβλέπεται στο άρθρο 16 παράγραφος 5 του κανονισμού (ΕΚ) αριθ. 1071/2009.
   Άρθρο 2
   Ορισμοί
   Επιπροσθέτως των ορισμών που αναφέρονται στο άρθρο 2 του κανονισμού (ΕΚ) αριθ. 1071/2009, για τους σκοπούς του παρόντος κανονισμού, ισχύουν οι ακόλουθοι ορισμοί:
   α)   «ERRU (Ευρωπαϊκό μητρώο επιχειρήσεων οδικών μεταφορών)»: σύστημα διασύνδεσης των εθνικών ηλεκτρονικών μητρώων, το οποίο θεσπίζεται σύμφωνα με το άρθρο 16 παράγραφος 5 του κανονισμού (ΕΚ) αριθ. 1071/2009·
   β)   «ασύγχρονη διεπαφή»: διαδικασία με την οποία επιστρέφεται μήνυμα ως απάντηση σε αίτημα μέσω νέας σύνδεσης HTTP·
   γ)   «αναζήτηση ευρυεκπομπής»: μήνυμα αιτήματος από κράτος μέλος που απευθύνεται σε όλα τα λοιπά κράτη μέλη·
   δ)   «κεντρικός κόμβος»: το σύστημα πληροφοριών που καθιστά δυνατή τη δρομολόγηση μηνυμάτων ERRU μεταξύ των κρατών μελών·
   ε)   «CPC»: πιστοποιητικό επαγγελματικής επάρκειας, όπως αναφέρεται στο άρθρο 8 παράγραφος 8 του κανονισμού (ΕΚ) αριθ. 1071/2009·
   στ)   «κράτος μέλος παράβασης»: το κράτος μέλος στο οποίο μια επιχείρηση μεταφορών διέπραξε παράβαση·
   ζ)   «κράτος μέλος εγκατάστασης»: το κράτος μέλος στο οποίο είναι εγκατεστημένη μια επιχείρηση·
   η)   «εθνικό σύστημα»: το σύστημα πληροφοριών που καθιερώνεται σε κάθε κράτος μέλος για τους σκοπούς της εκπομπής, της επεξεργασίας και της απάντησης σε μηνύματα ERRU·
   θ)   «σύγχρονη διεπαφή»: διαδικασία με την οποία επιστρέφεται μήνυμα ως απάντηση σε αίτημα μέσω της ίδιας σύνδεσης HTTP που χρησιμοποιήθηκε για το αίτημα·
   ι)   «κράτος μέλος που υποβάλλει αίτημα»: το κράτος μέλος το οποίο μεταδίδει αίτημα ή κοινοποίηση που στη συνέχεια δρομολογείται στο κράτος(-η) μέλος(-η) που αποστέλλει(-ουν) την απάντηση·
   ια)   «κράτος μέλος που αποστέλλει την απάντηση»: το κράτος μέλος στο οποίο απευθύνεται το αίτημα ή η κοινοποίηση ERRU.
   Άρθρο 3
   Υποχρέωση σύνδεσης με το ERRU
   Τα κράτη μέλη πραγματοποιούν τη διασύνδεση των εθνικών ηλεκτρονικών μητρώων που αναφέρεται στο άρθρο 16 του κανονισμού (ΕΚ) αριθ. 1071/2009 με το σύστημα ERRU σύμφωνα με τις διαδικασίες και τις τεχνικές απαιτήσεις που καθορίζονται στον παρόντα κανονισμό.
   Άρθρο 4
   Τεχνικές προδιαγραφές
   Το σύστημα ERRU πληροί τις τεχνικές προδιαγραφές που προβλέπονται στα παραρτήματα I έως VII του παρόντος κανονισμού.
   Άρθρο 5
   Χρήση του ERRU
   1.   Κατά την ανταλλαγή πληροφοριών μέσω του ERRU, οι αρμόδιες αρχές ακολουθούν τις διαδικασίες που καθορίζονται στο παράρτημα VIII του παρόντος κανονισμού.
   2.   Τα κράτη μέλη παρέχουν πρόσβαση στη λειτουργία «Έλεγχος Κοινοτικής Άδειας» του ERRU στους οικείους φορείς ελέγχου που είναι αρμόδιοι για τη διενέργεια οδικών ελέγχων.
   3.   Σε περίπτωση που διαφορετικοί εθνικοί φορείς ελέγχου εμπλέκονται στη διενέργεια οδικών ελέγχων, το οικείο κράτος μέλος αποφασίζει σε ποιους από τους εν λόγω φορείς παρέχει την πρόσβαση που αναφέρεται στην παράγραφο 2 του παρόντος άρθρου.
   Άρθρο 6
   Κατάργηση
   Ο κανονισμός (ΕΕ) αριθ. 1213/2010 καταργείται από την ημερομηνία εφαρμογής του παρόντος κανονισμού. Οι παραπομπές στον καταργούμενο κανονισμό θεωρούνται ως παραπομπές στον παρόντα κανονισμό.
   Άρθρο 7
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 30 Ιανουαρίου 2019.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Απριλίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 300 της 14.11.2009, σ. 51.

      (2)  Κανονισμός (ΕΕ) αριθ. 1213/2010 της Επιτροπής, της 16ης Δεκεμβρίου 2010, για τη θέσπιση κοινών κανόνων όσον αφορά τη διασύνδεση των εθνικών ηλεκτρονικών μητρώων των επιχειρήσεων οδικών μεταφορών (ΕΕ L 335 της 18.12.2010, σ. 21).

      (3)  Κανονισμός (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τους κοινούς κανόνες πρόσβασης στην αγορά διεθνών οδικών εμπορευματικών μεταφορών (ΕΕ L 300 της 14.11.2009, σ. 72).

      (4)  Κανονισμός (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση κοινών κανόνων πρόσβασης στη διεθνή αγορά μεταφορών με πούλμαν και λεωφορεία και την τροποποίηση του κανονισμού (ΕΚ) αριθ. 561/2006 (ΕΕ L 300 της 14.11.2009, σ. 88).

      (5)  Κανονισμός (ΕΕ) 2016/403 της Επιτροπής, της 18ης Μαρτίου 2016, για τη συμπλήρωση του κανονισμού (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου, όσον αφορά την κατάταξη των σοβαρών παραβάσεων των κανόνων της Ένωσης, οι οποίες ενδέχεται να οδηγούν στην απώλεια της υπόληψης του οδικού μεταφορέα, και για τροποποίηση του παραρτήματος III της οδηγίας 2006/22/ΕΚ του Ευρωπαϊκού Κοινοβουλίου και του Συμβουλίου (ΕΕ L 74 της 19.3.2016, σ. 8).

      (6)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

      (7)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών, ΕΕ L 8 της 12.1.2001, σ. 1.

      (8)  Κανονισμός (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, για τους ταχογράφους στον τομέα των οδικών μεταφορών, ο οποίος καταργεί τον κανονισμό (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών και τροποποιεί τον κανονισμό (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου για την εναρμόνιση ορισμένων κοινωνικών διατάξεων στον τομέα των οδικών μεταφορών (ΕΕ L 60 της 28.2.2014, σ. 1).

      ΠΑΡΑΡΤΗΜΑ I

         ΓΕΝΙΚΕΣ ΠΤΥΧΕΣ ΤΟΥ ERRU

      1.   ΑΡΧΙΤΕΚΤΟΝΙΚΗ
      Το σύστημα ERRU αποτελείται από τα ακόλουθα μέρη:

                  1.1.

                  Κεντρικό κόμβο ο οποίος έχει τη δυνατότητα να λαμβάνει αίτημα από το κράτος μέλος που υποβάλλει το αίτημα, να το επικυρώνει και να το επεξεργάζεται διαβιβάζοντάς το στα κράτη μέλη που αποστέλλουν την απάντηση. Ο κεντρικός κόμβος αναμένει να λάβει απάντηση από όλα τα κράτη μέλη που αποστέλλουν την απάντηση, συγκεντρώνει όλες τις απαντήσεις και διαβιβάζει τη συγκεντρωτική απάντηση στο κράτος μέλος που υποβάλλει το αίτημα.

                  1.2.

                  Εθνικό σύστημα ανά κράτος μέλος το οποίο διαθέτει διεπαφή που έχει τη δυνατότητα να αποστέλλει αιτήματα στον κεντρικό κόμβο, καθώς και να λαμβάνει τις αντίστοιχες απαντήσεις. Τα εθνικά συστήματα δύνανται να χρησιμοποιούν ιδιόκτητο ή εμπορικό λογισμικό για τη μετάδοση και τη λήψη μηνυμάτων από τον κεντρικό κόμβο.

                  1.3.

                  Ως εναλλακτική επιλογή έναντι των διατάξεων του σημείου 1.1, τα κράτη μέλη μπορούν να επιλέξουν τη χρήση συμβατού εμπορικού δικτύου για την ανταλλαγή μηνυμάτων μεταξύ τους. Στην περίπτωση αυτή, κάθε αρμόδια αρχή παρέχει στον κεντρικό κόμβο στατιστικά στοιχεία σχετικά με τα μηνύματα που ανταλλάσσονται στο εν λόγω δίκτυο.

            2.   ΔΙΑΧΕΙΡΙΣΗ
      2.1.   Η διαχείριση του κεντρικού κόμβου ασκείται από την Επιτροπή, η οποία είναι υπεύθυνη για την τεχνική λειτουργία και τη συντήρηση του κεντρικού κόμβου.
      2.2.   Τα δεδομένα δεν αποθηκεύονται στον κεντρικό κόμβο για περίοδο μεγαλύτερη των έξι μηνών, εκτός από τα δεδομένα καταγραφής κινήσεων και τα στατιστικά δεδομένα που αναφέρονται στο παράρτημα VII.
      2.3.   Η πρόσβαση σε προσωπικά δεδομένα από τον κεντρικό κόμβο επιτρέπεται μόνο σε εξουσιοδοτημένο προσωπικό της Επιτροπής, εφόσον αυτό είναι αναγκαίο για τη συντήρηση και την αποκατάσταση βλαβών.
      2.4.   Τα κράτη μέλη είναι υπεύθυνα για:

                  2.4.1.

                  Τη σύσταση και τη διαχείριση του εθνικού τους συστήματος, συμπεριλαμβανομένης της διεπαφής με τον κεντρικό κόμβο.

                  2.4.2.

                  Την εγκατάσταση και τη συντήρηση του εθνικού τους συστήματος, τόσο του υλισμικού όσο και του λογισμικού, είτε ιδιόκτητου είτε εμπορικού.

                  2.4.3.

                  Την ορθή διαλειτουργικότητα του εθνικού τους συστήματος με τον κεντρικό κόμβο, συμπεριλαμβανομένης της διαχείρισης των μηνυμάτων σφάλματος που λαμβάνονται από τον κεντρικό κόμβο.

                  2.4.4.

                  Τη λήψη όλων των απαραίτητων μέτρων, προκειμένου να διασφαλίσουν την εμπιστευτικότητα, την ακεραιότητα και τη διαθεσιμότητα των πληροφοριών.

                  2.4.5.

                  Τη λειτουργία του εθνικού τους συστήματος σύμφωνα με το επίπεδο εξυπηρέτησης που καθορίζεται στο παράρτημα VI.

            2.5.   Διαδικτυακή πύλη MOVEHUB
      Η Επιτροπή παρέχει διαδικτυακή εφαρμογή με ασφαλή πρόσβαση, αποκαλούμενη «διαδικτυακή πύλη MOVEHUB», η οποία παρέχει, κατ' ελάχιστον, τις ακόλουθες υπηρεσίες:

                  α)

                  στατιστικά στοιχεία για τη διαθεσιμότητα ανά κράτος μέλος·

                  β)

                  κοινοποίηση εργασιών συντήρησης στον κεντρικό κόμβο και τα εθνικά συστήματα των κρατών μελών·

                  γ)

                  συγκεντρωτικές αναφορές·

                  δ)

                  διαχείριση επαφών·

                  ε)

                  διατάξεις XSD.

            2.6.   Διαχείριση επαφών
      Η λειτουργία διαχείρισης επαφών παρέχει σε κάθε κράτος μέλος τη δυνατότητα να διαχειρίζεται τα στοιχεία επικοινωνίας όσον αφορά τους χρήστες που ασχολούνται με τη χάραξη πολιτικής, καθώς και τους επαγγελματικούς, τους επιχειρησιακούς και τους τεχνικούς χρήστες του οικείου κράτους μέλους, ενώ υπεύθυνη για τη συντήρηση των οικείων επαφών είναι η αρμόδια αρχή κάθε κράτους μέλους. Τα στοιχεία επικοινωνίας των λοιπών κρατών μελών είναι ορατά αλλά δεν μπορούν να τροποποιηθούν.

      ΠΑΡΑΡΤΗΜΑ II

         ΛΕΙΤΟΥΡΓΙΕΣ ΤΟΥ ΣΥΣΤΗΜΑΤΟΣ ERRU

                  1.

                  Οι ακόλουθες λειτουργίες παρέχονται μέσω του συστήματος ERRU:

                              1.1.

                              Έλεγχος Αξιοπιστίας (Check Good Repute — CGR): επιτρέπει στο κράτος μέλος που υποβάλλει το αίτημα να αποστείλει ερώτημα σε ένα ή σε όλα τα κράτη μέλη που αποστέλλει(-ουν) την απάντηση, προκειμένου να διαπιστωθεί η καταλληλότητα του διαχειριστή μεταφορών και, ως εκ τούτου, να αποφασιστεί η χορήγηση άδειας λειτουργίας επιχείρισης μεταφορών.

                              1.2.

                              Κοινοποίηση Παράβασης (Infringement Notification — INF): επιτρέπει στο κράτος μέλος παράβασης να ενημερώσει το κράτος μέλος εγκατάστασης ότι η επιχείρηση μεταφορών έχει διαπράξει σοβαρή παράβαση, όπως καθορίζεται στο άρθρο 6 παράγραφος 2 στοιχείο β) του κανονισμού (ΕΚ) αριθ. 1071/2009. Επίσης, επιτρέπει στο κράτος μέλος παράβασης να αιτηθεί την επιβολή κυρώσεων στην επιχείρηση μεταφορών στο κράτος μέλος εγκατάστασης.

                              1.3.

                              Έλεγχος Κοινοτικής Άδειας (Check Community Licence — CCL): επιτρέπει στο κράτος μέλος που υποβάλλει το αίτημα να αποστείλει ερώτημα στο κράτος μέλος που αποστέλλει την απάντηση (δηλαδή στο κράτος μέλος εγκατάστασης), προκειμένου να διαπιστωθεί κατά πόσον η επιχείρηση μεταφορών λειτουργεί με έγκυρη κοινοτική άδεια.

                  2.

                  Περιλαμβάνονται άλλοι τύποι μηνυμάτων που κρίνονται κατάλληλοι για την αποτελεσματική λειτουργία του ERRU, για παράδειγμα κοινοποιήσεις σφαλμάτων.

      ΠΑΡΑΡΤΗΜΑ III

         ΔΙΑΤΑΞΕΙΣ ΣΧΕΤΙΚΑ ΜΕ ΤΑ ΜΗΝΥΜΑΤΑ ΤΟΥ ΣΥΣΤΗΜΑΤΟΣ ERRU

      1.   ΓΕΝΙΚΕΣ ΤΕΧΝΙΚΕΣ ΑΠΑΙΤΗΣΕΙΣ
      1.1.   Ο κεντρικός κόμβος παρέχει τόσο σύγχρονες όσο και ασύγχρονες διεπαφές για την ανταλλαγή μηνυμάτων. Τα κράτη μέλη δύνανται να επιλέξουν την καταλληλότερη τεχνολογία για διεπαφή με τις δικές τους εφαρμογές.
      1.2.   Για όλα τα μηνύματα που ανταλλάσσονται μεταξύ του κεντρικού κόμβου και των εθνικών συστημάτων απαιτείται κωδικοποίηση UTF-8.
      1.3.   Τα κράτη μέλη μεριμνούν ώστε τα οικεία εθνικά συστήματα να έχουν τη δυνατότητα να λαμβάνουν και να επεξεργάζονται μηνύματα που περιέχουν ελληνικούς ή κυριλλικούς χαρακτήρες
      2.   ΔΟΜΗ ΜΗΝΥΜΑΤΩΝ XML ΚΑΙ ΚΑΘΟΡΙΣΜΟΣ ΔΙΑΤΑΞΗΣ (XSD)
      2.1.   Η γενική δομή των μηνυμάτων XML ακολουθεί το μορφότυπο που καθορίζεται από τη διάταξη XSD που είναι εγκατεστημένη στον κεντρικό κόμβο.
      2.2.   Ο κεντρικός κόμβος και τα εθνικά συστήματα μεταδίδουν και λαμβάνουν μηνύματα τα οποία συμμορφώνονται με τη διάταξη XSD του μηνύματος.
      2.3.   Τα εθνικά συστήματα έχουν τη δυνατότητα να αποστέλλουν, να λαμβάνουν και να επεξεργάζονται όλα τα μηνύματα που αντιστοιχούν σε οιαδήποτε από τις λειτουργίες που περιγράφονται στο παράρτημα II.
      2.4.   Τα μηνύματα XML περιλαμβάνουν τουλάχιστον τις ελάχιστες απαιτήσεις που καθορίζονται στο προσάρτημα του παρόντος παραρτήματος.

         Προσάρτημα

            Ελάχιστες απαιτήσεις για το περιεχόμενο των μηνυμάτων XML

                     Κοινή Επικεφαλίδα

                     Υποχρεωτικό

                     Version (Έκδοση)

                     Η επίσημη έκδοση των προδιαγραφών XML θα καθορίζεται από τον χώρο ονομάτων που ορίζεται στη διάταξη XSD του μηνύματος, καθώς και στο χαρακτηριστικό version του στοιχείου Επικεφαλίδα όλων των μηνυμάτων XML. Ο αριθμός έκδοσης («n.m») θα ορίζεται ως σταθερή τιμή σε κάθε έκδοση του αρχείου καθορισμού διάταξης XML (xsd).

                     Ναι

                     Test Identifier (Δοκιμαστικός αναγνωριστικός κωδικός)

                     Προαιρετικό αναγνωριστικό για δοκιμαστικούς ελέγχους. Ο αποστολέας του δοκιμαστικού ελέγχου συμπληρώνει το αναγνωριστικό και όλοι οι συμμετέχοντες στη ροή εργασίας διαβιβάζουν ή επιστρέφουν το ίδιο αναγνωριστικό. Σε περιβάλλον παραγωγής, αυτό το αναγνωριστικό δεν λαμβάνεται υπόψη και, εάν παρέχεται, δεν χρησιμοποιείται.

                     Όχι

                     Technical Identifier (Τεχνικός αναγνωριστικός κωδικός)

                     Διεθνής μοναδικός αναγνωριστικός κωδικός που προσδιορίζει μοναδικά κάθε μεμονωμένο μήνυμα. Ο αποστολέας δημιουργεί διεθνή μοναδικό αναγνωριστικό κωδικό και συμπληρώνει το εν λόγω χαρακτηριστικό. Τα δεδομένα αυτά δεν χρησιμοποιούνται σε επαγγελματικό επίπεδο.

                     Ναι

                     Workflow Identifier (Αναγνωριστικός κωδικός ροής εργασίας)

                     Ο αναγνωριστικός κωδικός ροής εργασίας συνίσταται σε διεθνή μοναδικό αναγνωριστικό κωδικό και δημιουργείται από το κράτος μέλος που υποβάλλει το αίτημα. Στη συνέχεια, το εν λόγω αναγνωριστικό χρησιμοποιείται σε όλα τα μηνύματα για τη συσχέτιση της ροής εργασίας.

                     Ναι

                     Sent At (Εστάλη την)

                     Η ημερομηνία και η ώρα (UTC) αποστολής του μηνύματος.

                     Ναι

                     Timeout (Χρόνος λήξης)

                     Προαιρετικό χαρακτηριστικό ημερομηνίας και ώρας (σε μορφότυπο UTC). Η τιμή αυτή καθορίζεται μόνο από τον κόμβο για αιτήματα που έχουν διαβιβαστεί. Κατ' αυτόν τον τρόπο, το κράτος μέλος που αποστέλλει την απάντηση ενημερώνεται σχετικά με τον χρόνο λήξης του αιτήματος. Η τιμή αυτή δεν απαιτείται για MS2TCN_<x>_Req και για όλα τα μηνύματα απάντησης. Είναι δε προαιρετική, ώστε να είναι δυνατή η χρήση της ίδιας επικεφαλίδας σε όλους τους τύπους μηνυμάτων, ανεξαρτήτως του κατά πόσον απαιτείται το χαρακτηριστικό «χρόνος λήξης».

                     Όχι

                     From (Από)

                     Ο κωδικός ISO 3166-1 Alpha 2 του κράτους μέλους που αποστέλλει το μήνυμα ή «EU».

                     Ναι

                     To (Προς)

                     Ο κωδικός ISO 3166-1 Alpha 2 του κράτους μέλους στο οποίο αποστέλλεται το μήνυμα ή «EU».

                     Ναι

            Έλεγχος Αξιοπιστίας

                     Αίτημα Ελέγχου Αξιοπιστίας

                     Υποχρεωτικό

                     Business Case Identifier (Αναγνωριστικό επιχειρηματικού φακέλου)

                     Ο αύξων αριθμός ή ο αριθμός αναφοράς που προσδιορίζει κάθε μεμονωμένο αίτημα.

                     Ναι

                     Requesting Competent Authority (Αρμόδια αρχή που υποβάλλει το αίτημα)

                     Η αρμόδια αρχή που εξέδωσε το αίτημα αναζήτησης.

                     Ναι

                        Transport Manager Details (Στοιχεία του διαχειριστή μεταφορών)

                        Ναι, εφόσον δεν διατίθενται στοιχεία για το πιστοποιητικό επαγγελματικής επάρκειας

                     Family Name (Επώνυμο)

                     Επώνυμο του διαχειριστή μεταφορών, όπως αναγράφεται στο πιστοποιητικό επαγγελματικής επάρκειας.

                     Ναι

                     First Name (Όνομα)

                     Πλήρες όνομα του διαχειριστή μεταφορών, όπως αναγράφεται στο πιστοποιητικό επαγγελματικής επάρκειας.

                     Ναι

                     Date of Birth (Ημερομηνία γέννησης)

                     Ημερομηνία γέννησης του διαχειριστή μεταφορών σε μορφότυπο ISO 8601 (ΕΕΕΕ-ΜΜ-ΗΗ).

                     Ναι

                     Place of Birth (Τόπος γέννησης)

                     Τόπος γέννησης του διαχειριστή μεταφορών.

                     Όχι

                        CPC Details (Στοιχεία του πιστοποιητικού επαγγελματικής επάρκειας)

                        Ναι, εφόσον δεν διατίθενται στοιχεία για τον διαχειριστή μεταφορών

                     CPC Number (Αριθμός πιστοποιητικού επαγγελματικής επάρκειας)

                     Αριθμός πιστοποιητικού επαγγελματικής επάρκειας

                     Ναι

                     CPC Issue Date (Ημερομηνία έκδοσης του πιστοποιητικού επαγγελματικής επάρκειας)

                     Ημερομηνία έκδοσης του πιστοποιητικού επαγγελματικής επάρκειας σε μορφότυπο ISO 8601 (ΕΕΕΕ-ΜΜ-ΗΗ).

                     Ναι

                     CPC Issue Country (Χώρα έκδοσης του πιστοποιητικού επαγγελματικής επάρκειας)

                     Χώρα έκδοσης του πιστοποιητικού επαγγελματικής επάρκειας σε μορφότυπο ISO 3166-1 alpha 2.

                     Ναι

                     Απάντηση Ελέγχου Αξιοπιστίας

                     Υποχρεωτικό

                     Business Case Identifier (Αναγνωριστικό επιχειρηματικού φακέλου)

                     Ο αύξων αριθμός ή ο αριθμός αναφοράς που αντιστοιχεί στο αναγνωριστικό επιχειρηματικού φακέλου του αιτήματος.

                     Ναι

                     Requesting Competent Authority (Αρμόδια αρχή που υποβάλλει το αίτημα)

                     Η αρμόδια αρχή που εξέδωσε το αίτημα αναζήτησης.

                     Ναι

                     Responding Competent Authority (Αρμόδια αρχή που αποστέλλει την απάντηση)

                     Η αρμόδια αρχή που απάντησε στο αίτημα αναζήτησης.

                     Ναι

                     Status Code (Κωδικός καθεστώτος)

                     Ο κωδικός καθεστώτος της αναζήτησης (π.χ. βρέθηκε, δεν βρέθηκε, σφάλμα κ.λπ.).

                     Ναι

                     Status Message (Μήνυμα καθεστώτος)

                     Επεξηγηματική περιγραφή του καθεστώτος (εάν χρειάζεται).

                     Όχι

                        Found Transport Manager Details (Στοιχεία του διαχειριστή μεταφορών που βρέθηκε)

                        Ναι, εφόσον ο κωδικός καθεστώτος είναι «Βρέθηκε»

                     Family Name (Επώνυμο)

                     Επώνυμο του διαχειριστή μεταφορών όπως έχει καταχωριστεί στο μητρώο.

                     Ναι

                     First Name (Όνομα)

                     Πλήρες όνομα του διαχειριστή μεταφορών όπως έχει καταχωριστεί στο μητρώο.

                     Ναι

                     Date of Birth (Ημερομηνία γέννησης)

                     Ημερομηνία γέννησης του διαχειριστή μεταφορών σε μορφότυπο ISO 8601 (ΕΕΕ-ΜΜ-ΗΗ) όπως έχει καταχωριστεί στο μητρώο.

                     Ναι

                     Place of Birth (Τόπος γέννησης)

                     Τόπος γέννησης του διαχειριστή μεταφορών όπως έχει καταχωριστεί στο μητρώο.

                     Ναι

                     CPC Number (Αριθμός πιστοποιητικού επαγγελματικής επάρκειας)

                     Αριθμός πιστοποιητικού επαγγελματικής επάρκειας όπως έχει καταχωριστεί στο μητρώο.

                     Ναι

                     CPC Issue Date (Ημερομηνία έκδοσης του πιστοποιητικού επαγγελματικής επάρκειας)

                     Ημερομηνία έκδοσης του πιστοποιητικού CPC σε μορφότυπο ISO 8601 (ΕΕΕΕ-ΜΜ-ΗΗ) όπως έχει καταχωριστεί στο μητρώο.

                     Ναι

                     CPC Issue Country (Χώρα έκδοσης του πιστοποιητικού επαγγελματικής επάρκειας)

                     Χώρα έκδοσης του πιστοποιητικού επαγγελματικής επάρκειας σε μορφότυπο ISO 3166-1 alpha 2 όπως έχει καταχωριστεί στο μητρώο.

                     Ναι

                     Total Managed Undertakings (Σύνολο διαχειριζόμενων επιχειρήσεων)

                     Ο αριθμός των επιχειρήσεων μεταφορών που αντιστοιχούν στον διαχειριστή μεταφορών.

                     Ναι

                     Total Managed Undertakings (Σύνολο διαχειριζόμενων οχημάτων)

                     Ο συνολικός αριθμός των οχημάτων που αντιστοιχούν στον διαχειριστή μεταφορών.

                     Ναι

                     Fitness (Καταλληλότητα)

                     Δήλωση: «Κατάλληλος» είτε «Ακατάλληλος».

                     Ναι

                     End Date of Unfitness (Ημερομηνία λήξης ακαταλληλότητας)

                     Ημερομηνία λήξης ακαταλληλότητας του διαχειριστή μεταφορών σε μορφότυπο ISO 8601 (ΕΕΕΕ-ΜΜ-ΗΗ). Συμπληρώνεται εφόσον στο πεδίο Καταλληλότητα επιλέγεται «Ακατάλληλος».

                     Όχι

                     Search Method (Μέθοδος αναζήτησης)

                     Η μέθοδος που χρησιμοποιήθηκε για την εύρεση του διαχειριστή μεταφορών: NYSIIS, CPC, προσαρμοσμένη αναζήτηση.

                     Ναι

                        Transport Undertaking (for each found Transport Manager) [Επιχείρηση μεταφορών (για κάθε διαχειριστή μεταφορών που βρέθηκε)]

                        Ναι, εφόσον οι διαχειριζόμενες επιχειρήσεις είναι > 0

                     Transport Undertaking Name (Επωνυμία της επιχείρησης μεταφορών)

                     Η επωνυμία της επιχείρησης μεταφορών (όνομα και νομική μορφή) όπως έχει καταχωριστεί στο μητρώο.

                     Ναι

                     Transport Undertaking Address (Διεύθυνση της επιχείρησης μεταφορών)

                     Η διεύθυνση της επιχείρησης μεταφορών (διεύθυνση, ταχυδρομικός κωδικός, πόλη, χώρα) όπως έχει καταχωριστεί στο μητρώο.

                     Ναι

                     Community Licence Number (Αριθμός της κοινοτικής άδειας)

                     Ο αύξων αριθμός της κοινοτικής άδειας της επιχείρησης μεταφορών όπως έχει καταχωριστεί στο μητρώο.

                     Ναι

                     Community Licence Status (Καθεστώς της κοινοτικής άδειας)

                     Το καθεστώς της κοινοτικής άδειας της επιχείρησης μεταφορών όπως έχει καταχωριστεί στο μητρώο.

                     Ναι

                     Managed Vehicles (Διαχειριζόμενα οχήματα)

                     Ο αριθμός των διαχειριζόμενων οχημάτων όπως έχει καταχωριστεί στο μητρώο.

                     Ναι

            Κοινοποίηση Παράβασης

                     Αίτημα Κοινοποίησης Παράβασης

                     Υποχρεωτικό

                     Business Case Identifier (Αναγνωριστικό επιχειρηματικού φακέλου)

                     Ο αύξων αριθμός ή ο αριθμός αναφοράς που προσδιορίζει κάθε μεμονωμένο αίτημα.

                     Ναι

                     Notifying Authority (Κοινοποιούσα αρχή)

                     Η αρμόδια αρχή που εκδίδει την κοινοποίηση παράβασης.

                     Ναι

                        Transport Undertaking (Επιχείρηση μεταφορών)

                        Ναι

                     Transport Undertaking Name (Επωνυμία της επιχείρησης μεταφορών)

                     Η επωνυμία της επιχείρησης μεταφορών για την οποία καταχωρίζεται η παράβαση.

                     Ναι

                     Community Licence Number (Αριθμός της κοινοτικής άδειας)

                     Ο αύξων αριθμός του επικυρωμένου αντιγράφου της κοινοτικής άδειας της επιχείρησης μεταφορών.

                     Ναι

                     Vehicle Registration Number (Αριθμός κυκλοφορίας του οχήματος)

                     Ο αριθμός κυκλοφορίας του οχήματος που διέπραξε την παράβαση.

                     Ναι

                     Vehicle Registration Country (Χώρα ταξινόμησης του οχήματος)

                     Η χώρα στην οποία το όχημα έχει ταξινομηθεί.

                     Ναι

                        Serious Infringement (Σοβαρή παράβαση)

                        Ναι

                     Date of Infringement (Ημερομηνία παράβασης)

                     Ημερομηνία της παράβασης σε μορφότυπο ISO 8601. (ΕΕΕΕ-ΜΜ-ΗΗ).

                     Ναι

                     Category (Κατηγορία)

                     Η κατηγορία της παράβασης:

                                 —

                                 MSI — πλέον σοβαρή παράβαση

                                 —

                                 VSI — πολύ σοβαρή παράβαση

                                 —

                                 SI — σοβαρή παράβαση

                     Ναι

                     Infringement Type (Τύπος παράβασης)

                     Σύμφωνα με την ταξινόμηση που προβλέπεται στο παράρτημα IV του κανονισμού (ΕΚ) αριθ. 1071/2009 και το παράρτημα I του κανονισμού (ΕΕ) αριθ. 2016/403

                     Ναι

                     Date of Check (Ημερομηνία ελέγχου)

                     Η ημερομηνία ελέγχου κατά την οποία διαπιστώθηκε η παράβαση σε μορφότυπο ISO 8601 (ΕΕΕΕ-ΜΜ-ΗΗ).

                     Ναι

                        Penalty Imposed (for each Serious Infringement) (Επιβληθείσα κύρωση (για κάθε σοβαρή παράβαση))

                        Ναι

                     Penalty Imposed Identifier (Αναγνωριστικό επιβληθείσας κύρωσης)

                     Ο αύξων αριθμός της επιμέρους επιβληθείσας κύρωσης.

                     Ναι

                     Final Decision Date (Ημερομηνία τελικής απόφασης)

                     Η ημερομηνία τελικής απόφασης της επιβληθείσας κύρωσης σε μορφότυπο ISO 8601 (ΕΕΕΕ-MM-ΗΗ).

                     Ναι

                     Penalty Type Imposed (Τύπος επιβληθείσας κύρωσης)

                     Δήλωση:

                                 —

                                 101 — «Προειδοποίηση»

                                 —

                                 201 — «Προσωρινή απαγόρευση ενδομεταφορών»

                                 —

                                 202 — «Πρόστιμο»

                                 —

                                 203 — «Απαγόρευση»

                                 —

                                 204 — «Ακινητοποίηση»

                                 —

                                 102 — «Άλλο»

                     Ναι

                     Start Date (Ημερομηνία έναρξης)

                     Η ημερομηνία έναρξης της επιβληθείσας κύρωσης σε μορφότυπο ISO 8601 (ΕΕΕΕ-MM-ΗΗ).

                     Όχι

                     End Date (Ημερομηνία λήξης)

                     Η ημερομηνία λήξης της επιβληθείσας κύρωσης σε μορφότυπο ISO 8601 (ΕΕΕΕ-MM-ΗΗ).

                     Όχι

                     Is Executed (Εκτελέσθηκε)

                     Ναι/Όχι

                     Ναι

                        Penalty Requested (for each Serious Infringement) [Ζητηθείσα κύρωση (για κάθε σοβαρή παράβαση)]

                        Όχι

                     Penalty Requested Identifier (Αναγνωριστικό ζητηθείσας κύρωσης)

                     Ο αύξων αριθμός της επιμέρους ζητηθείσας κύρωσης.

                     Ναι

                     Penalty Type Requested (Τύπος ζητηθείσας κύρωσης)

                     Δήλωση:

                                 —

                                 101 — «Προειδοποίηση»

                                 —

                                 301 — «Προσωρινή ανάκληση ορισμένων ή όλων των επικυρωμένων αντιγράφων της κοινοτικής άδειας»

                                 —

                                 302 — «Οριστική ανάκληση ορισμένων ή όλων των επικυρωμένων αντιγράφων της κοινοτικής άδειας»

                                 —

                                 303 — «Προσωρινή ανάκληση της κοινοτικής άδειας»

                                 —

                                 304 — «Οριστική ανάκληση της κοινοτικής άδειας»

                                 —

                                 305 — «Αναστολή της έκδοσης βεβαιώσεων οδηγού»

                                 —

                                 306 — «Ανάκληση των βεβαιώσεων οδηγού»

                                 —

                                 307 — «Έκδοση βεβαιώσεων οδηγού που υπόκειται σε πρόσθετους όρους έτσι ώστε να αποτραπεί οποιαδήποτε κατάχρηση»

                     Ναι

                     Duration (Διάρκεια)

                     Η διάρκεια της ζητηθείσας κύρωσης (ημερολογιακές ημέρες).

                     Όχι

                     Απάντηση Κοινοποίησης Παράβασης

                     Υποχρεωτικό

                     Business Case Identifier (Αναγνωριστικό επιχειρηματικού φακέλου)

                     Ο αύξων αριθμός ή ο αριθμός αναφοράς που αντιστοιχεί στο αναγνωριστικό επιχειρηματικού φακέλου του αιτήματος.

                     Ναι

                     Originating Authority (Αρχή προέλευσης)

                     Η αρμόδια αρχή που εξέδωσε την αρχική κοινοποίηση παράβασης.

                     Ναι

                     Licensing Authority (Αρχή αδειοδότησης)

                     Η αρμόδια αρχή που αποστέλλει την απάντηση στην κοινοποίηση παράβασης.

                     Ναι

                     Status Code (Κωδικός καθεστώτος)

                     Ο κωδικός καθεστώτος της κοινοποίησης παράβασης (π.χ. βρέθηκε, δεν βρέθηκε, σφάλμα κ.λπ.).

                     Ναι

                     Status Message (Μήνυμα καθεστώτος)

                     Επεξηγηματική περιγραφή του καθεστώτος (εάν χρειάζεται).

                     Όχι

                        Transport Undertaking (Επιχείρηση μεταφορών)

                        Ναι

                     Transport Undertaking Name (Επωνυμία της επιχείρησης μεταφορών)

                     Η επωνυμία της επιχείρησης μεταφορών όπως έχει καταχωριστεί στο μητρώο.

                     Ναι

                        Penalty Imposed (Επιβληθείσα κύρωση)

                        Όχι

                     Penalty Imposed Identifier (Αναγνωριστικό επιβληθείσας κύρωσης)

                     Ο αύξων αριθμός της επιμέρους επιβληθείσας κύρωσης (αναγράφεται στο αναγνωριστικό ζητηθείσας κύρωσης της κοινοποίησης παράβασης).

                     Ναι

                     Authority Imposing Penalty (Αρχή που επιβάλλει την κύρωση)

                     Η ονομασία της αρχής που επιβάλλει την κύρωση.

                     Ναι

                     Is Imposed (Επιβλήθηκε)

                     Ναι/Όχι

                     Ναι

                     Penalty Type Imposed (Τύπος επιβληθείσας κύρωσης)

                     Δήλωση:

                                 —

                                 101 — «Προειδοποίηση»

                                 —

                                 301 — «Προσωρινή ανάκληση ορισμένων ή όλων των επικυρωμένων αντιγράφων της κοινοτικής άδειας»

                                 —

                                 302 — «Οριστική ανάκληση ορισμένων ή όλων των επικυρωμένων αντιγράφων της κοινοτικής άδειας»

                                 —

                                 303 — «Προσωρινή ανάκληση της κοινοτικής άδειας»

                                 —

                                 304 — «Οριστική ανάκληση της κοινοτικής άδειας»

                                 —

                                 305 — «Αναστολή της έκδοσης βεβαιώσεων οδηγού»

                                 —

                                 306 — «Ανάκληση των βεβαιώσεων οδηγού»

                                 —

                                 307 — «Έκδοση βεβαιώσεων οδηγού που υπόκειται σε πρόσθετους όρους έτσι ώστε να αποτραπεί οποιαδήποτε κατάχρηση»

                                 —

                                 102 — «Άλλο»

                     Ναι

                     Start Date (Ημερομηνία έναρξης)

                     Η ημερομηνία έναρξης της επιβληθείσας κύρωσης σε μορφότυπο ISO 8601 (ΕΕΕΕ-MM-ΗΗ).

                     Όχι

                     End Date (Ημερομηνία λήξης)

                     Η ημερομηνία λήξης της επιβληθείσας κύρωσης σε μορφότυπο ISO 8601 (ΕΕΕΕ-MM-ΗΗ).

                     Όχι

                     Reason (Λόγος)

                     Ο λόγος σε περίπτωση που δεν επιβλήθηκε κύρωση.

                     Όχι

                     Βεβαίωση Παραλαβής Κοινοποίησης Παράβασης

                     Υποχρεωτικό

                     Business Case Identifier (Αναγνωριστικό επιχειρηματικού φακέλου)

                     Ο αύξων αριθμός ή ο αριθμός αναφοράς που αντιστοιχεί στο αναγνωριστικό επιχειρηματικού φακέλου της κοινοποίησης ή της απάντησης.

                     Ναι

                     Status Code (Κωδικός καθεστώτος)

                     Ο κωδικός καθεστώτος της βεβαίωσης παραλαβής.

                     Ναι

                     Status Message (Μήνυμα καθεστώτος)

                     Στοιχειοσειρά μηνύματος καθεστώτος

                     Όχι

                     Originating Authority (Αρχή προέλευσης)

                     Για βεβαίωση παραλαβής κοινοποίησης παράβασης (IN_Ack): αυτό το πεδίο αναφέρεται στη νομοθεσία ως «Αναγνωριστικό αρμόδιας αρχής στην οποία απευθύνεται».
                     Για βεβαίωση παραλαβής απάντησης για παράβαση (IR_Ack): αυτό το πεδίο αναφέρεται στη νομοθεσία ως «Αναγνωριστικό αρμόδιας αρχής που βεβαιώνει την παραλαβή».

                     Ναι

                     Licensing Authority (Αρχή αδειοδότησης)

                     Στην περίπτωση IN_Ack: αυτό το πεδίο αναφέρεται στη νομοθεσία ως «Αναγνωριστικό αρμόδιας αρχής που βεβαιώνει την παραλαβή».
                     Στην περίπτωση IR_Ack: αυτό το πεδίο αναφέρεται στη νομοθεσία ως «Αναγνωριστικό αρμόδιας αρχής στην οποία απευθύνεται».

                     Ναι

                     Acknowledgement Type (Τύπος βεβαίωσης παραλαβής)

                     Καθορισμός του τύπου βεβαίωσης παραλαβής
                     Πιθανές τιμές:

                                 —

                                 «IN_Ack»

                                 —

                                 «IR_Ack»

                     Ναι

            Έλεγχος Κοινοτικής Άδειας

                     Αίτημα Ελέγχου Κοινοτικής Άδειας

                     Υποχρεωτικό

                     Business Case Identifier (Αναγνωριστικό επιχειρηματικού φακέλου)

                     Ο αύξων αριθμός ή ο αριθμός αναφοράς που προσδιορίζει κάθε μεμονωμένο αίτημα.

                     Ναι

                     Originating Authority (Αρχή προέλευσης)

                     Η αρχή που εκδίδει το αίτημα αναζήτησης.

                     Όχι

                        Transport Undertaking (Επιχείρηση μεταφορών)

                        Ναι

                     Transport Undertaking Name (Επωνυμία της επιχείρησης μεταφορών)

                     Η επωνυμία της επιχείρησης μεταφορών για την οποία ζητούνται τα στοιχεία της κοινοτικής άδειας.

                     Ναι

                     Community Licence Number (Αριθμός της κοινοτικής άδειας)

                     Ο αύξων αριθμός του επικυρωμένου αντιγράφου της κοινοτικής άδειας για την οποία ζητούνται τα στοιχεία.

                     Ναι

                     Vehicle Registration Number (Αριθμός κυκλοφορίας του οχήματος)

                     Ο αριθμός κυκλοφορίας του οχήματος για το οποίο εκδίδεται το επικυρωμένο αντίγραφο της κοινοτικής άδειας.

                     Όχι

                     Απάντηση Ελέγχου Κοινοτικής Άδειας

                     Υποχρεωτικό

                     Business Case Identifier (Αναγνωριστικό επιχειρηματικού φακέλου)

                     Ο αύξων αριθμός ή ο αριθμός αναφοράς που προσδιορίζει κάθε μεμονωμένο αίτημα.

                     Ναι

                     Originating Authority (Αρχή προέλευσης)

                     Η αρχή που εξέδωσε το αίτημα αναζήτησης.

                     Όχι

                        Transport Undertaking (Επιχείρηση μεταφορών)

                        Ναι

                     Transport Undertaking Name (Επωνυμία της επιχείρησης μεταφορών)

                     Η επωνυμία της επιχείρησης μεταφορών (όνομα και νομική μορφή) όπως έχει καταχωριστεί στο μητρώο.

                     Ναι

                     Transport Undertaking Address (Διεύθυνση της επιχείρησης μεταφορών)

                     Η διεύθυνση της επιχείρησης μεταφορών (διεύθυνση, ταχυδρομικός κωδικός, πόλη, χώρα) όπως έχει καταχωριστεί στο μητρώο.

                     Ναι

                        Community Licence Details (Στοιχεία της κοινοτικής άδειας)

                        Ναι

                     Licence Number (Αριθμός της άδειας)

                     Ο αύξων αριθμός της κοινοτικής άδειας της επιχείρησης μεταφορών όπως έχει καταχωριστεί στο μητρώο.

                     Ναι

                     Licence Status (Καθεστώς της άδειας)

                     Το καθεστώς της κοινοτικής άδειας της επιχείρησης μεταφορών όπως έχει καταχωριστεί στο μητρώο:

                                 —

                                 «Ενεργή»

                                 —

                                 «Ανεστάλη»

                                 —

                                 «Απεσύρθη»

                                 —

                                 «Έληξε»

                                 —

                                 «Απωλέσθη/εκλάπη»

                                 —

                                 «Ακυρώθηκε»

                                 —

                                 «Επεστράφη»

                     Ναι

                     Licence Type (Τύπος άδειας)

                     Ο τύπος της κοινοτικής άδειας όπως έχει καταχωριστεί στο μητρώο. Δήλωση:

                                 —

                                 «Κοινοτική άδεια μεταφοράς επιβατών»

                                 —

                                 «Εθνική άδεια μεταφοράς επιβατών»

                                 —

                                 «Κοινοτική άδεια μεταφοράς εμπορευμάτων»

                                 —

                                 «Εθνική άδεια μεταφοράς εμπορευμάτων»

                     Ναι

                     Start Date (Ημερομηνία έναρξης)

                     Η ημερομηνία έναρξης ισχύος της κοινοτικής άδειας.

                     Ναι

                     Expiry Date (Ημερομηνία λήξης)

                     Η ημερομηνία λήξης ισχύος της κοινοτικής άδειας.

                     Ναι

                     Withdrawal Date (Ημερομηνία απόσυρσης)

                     Η ημερομηνία απόσυρσης της κοινοτικής άδειας.

                     Όχι

                     Suspension Date (Ημερομηνία αναστολής)

                     Η ημερομηνία αναστολής της κοινοτικής άδειας.

                     Όχι

                     Suspension Expiry Date (Ημερομηνία λήξης της αναστολής)

                     Η ημερομηνία λήξης της αναστολής της κοινοτικής άδειας.

                     Όχι

                     Managed Vehicles (Διαχειριζόμενα οχήματα)

                     Ο αριθμός των διαχειριζόμενων οχημάτων όπως έχει καταχωριστεί στο μητρώο.

                     Ναι

                        Certified True Copy Details (Στοιχεία του επικυρωμένου αντιγράφου)

                        Ναι

                     Licence Number (Αριθμός της άδειας)

                     Ο αύξων αριθμός του επικυρωμένου αντιγράφου της κοινοτικής άδειας της επιχείρησης μεταφορών όπως έχει καταχωριστεί στο μητρώο (αυτός είναι ο αριθμός της άδειας που παρελήφθη με το αίτημα).

                     Ναι

                     Licence Status (Καθεστώς της άδειας)

                     Το καθεστώς του επικυρωμένου αντιγράφου της κοινοτικής άδειας της επιχείρησης μεταφορών όπως έχει καταχωριστεί στο μητρώο:

                                 —

                                 «Ενεργή»

                                 —

                                 «Ανεστάλη»

                                 —

                                 «Απεσύρθη»

                                 —

                                 «Έληξε»

                                 —

                                 «Απωλέσθη/εκλάπη»

                                 —

                                 «Ακυρώθηκε»

                                 —

                                 «Επεστράφη»

                     Ναι

                     Licence Type (Τύπος άδειας)

                     Ο τύπος του επικυρωμένου αντιγράφου της κοινοτικής άδειας όπως έχει καταχωριστεί στο μητρώο: Δήλωση:

                                 —

                                 «Κοινοτική άδεια μεταφοράς επιβατών»

                                 —

                                 «Εθνική άδεια μεταφοράς επιβατών»

                                 —

                                 «Κοινοτική άδεια μεταφοράς εμπορευμάτων»

                                 —

                                 «Εθνική άδεια μεταφοράς εμπορευμάτων»

                     Ναι

                     Start Date (Ημερομηνία έναρξης)

                     Η ημερομηνία έναρξης ισχύος του επικυρωμένου αντιγράφου της κοινοτικής άδειας.

                     Ναι

                     Expiry Date (Ημερομηνία λήξης)

                     Η ημερομηνία λήξης ισχύος του επικυρωμένου αντιγράφου της κοινοτικής άδειας.

                     Ναι

                     Withdrawal Date (Ημερομηνία απόσυρσης)

                     Η ημερομηνία απόσυρσης του επικυρωμένου αντιγράφου της κοινοτικής άδειας.

                     Όχι

                     Suspension Date (Ημερομηνία αναστολής)

                     Η ημερομηνία αναστολής του επικυρωμένου αντιγράφου της κοινοτικής άδειας.

                     Όχι

                     Suspension Expiry Date (Ημερομηνία λήξης της αναστολής)

                     Η ημερομηνία λήξης της αναστολής του επικυρωμένου αντιγράφου της κοινοτικής άδειας.

                     Όχι

      ΠΑΡΑΡΤΗΜΑ IV

         ΜΕΤΑΓΡΑΦΗ ΚΑΙ ΥΠΗΡΕΣΙΕΣ ΤΟΥ ΣΥΣΤΗΜΑΤΟΣ NYSIIS

      1.   Ο αλγόριθμος NYSIIS που εφαρμόζεται στον κεντρικό κόμβο χρησιμοποιείται για την κωδικοποίηση των ονομάτων όλων των διαχειριστών μεταφορών στο εθνικό μητρώο.
      2.   Κατά την αναζήτηση διαχειριστή μεταφορών στο μητρώο μέσω της λειτουργίας CGR, τα κράτη μέλη πρέπει πάντοτε να χρησιμοποιούν τα κλειδιά NYSIIS ως κύριο μηχανισμό αναζήτησης.
      3.   Επιπλέον, τα κράτη μέλη δύνανται να χρησιμοποιούν προσαρμοσμένο αλγόριθμο για να λαμβάνουν περισσότερα αποτελέσματα.
      4.   Τα αποτελέσματα της αναζήτησης αναφέρουν τον μηχανισμό αναζήτησης, είτε NYSIIS, είτε CPC, είτε εξατομικευμένο, ο οποίος χρησιμοποιήθηκε για την εύρεση καταγραφής.

      ΠΑΡΑΡΤΗΜΑ V

         ΑΠΑΙΤΗΣΕΙΣ ΑΣΦΑΛΕΙΑΣ

      1.   Για την ανταλλαγή μηνυμάτων μεταξύ του κεντρικού κόμβου και των εθνικών συστημάτων πρέπει να χρησιμοποιείται πάντα το πρωτόκολλο HTTPS.
      2.   Τα εθνικά συστήματα χρησιμοποιούν τα πιστοποιητικά PKI που παρέχονται από την Επιτροπή με στόχο την ασφαλή διαβίβαση μηνυμάτων μεταξύ του εθνικού συστήματος και του κόμβου.
      3.   Τα εθνικά συστήματα εφαρμόζουν, κατ' ελάχιστο, πιστοποιητικά που χρησιμοποιούν αλγόριθμο τεμαχισμού SHA-2 (SHA-256) για υπογραφή και μήκος δημόσιου κλειδιού 2 048 bit.

      ΠΑΡΑΡΤΗΜΑ VI

         ΕΠΙΠΕΔΟ ΕΞΥΠΗΡΕΤΗΣΗΣ

      1.   Τα εθνικά συστήματα πληρούν το ακόλουθο ελάχιστο επίπεδο εξυπηρέτησης:

                  1.1.

                  Είναι διαθέσιμα 24 ώρες την ημέρα, 7 ημέρες την εβδομάδα.

                  1.2.

                  Η διαθεσιμότητά τους παρακολουθείται μέσω μηνύματος «heartbeat» από τον κεντρικό κόμβο.

                  1.3.

                  Το ποσοστό διαθεσιμότητάς τους είναι 98 %, σύμφωνα με τον ακόλουθο πίνακα (τα στοιχεία έχουν στρογγυλοποιηθεί στην πλησιέστερη κατάλληλη μονάδα):

                              Διαθεσιμότητα

                              σημαίνει μη διαθεσιμότητα

                              Ανά ημέρα

                              Ανά μήνα

                              Ανά έτος

                              98 %

                              0,5 ωρών

                              15 ωρών

                              7,5 ημερών

                        Τα κράτη μέλη καλούνται να τηρούν το ποσοστό διαθεσιμότητας ανά ημέρα, ωστόσο αναγνωρίζεται ότι ορισμένες απαραίτητες εργασίες, όπως οι εργασίες συντήρησης του συστήματος, απαιτούν χρόνο μη διαθεσιμότητας άνω των 30 λεπτών. Εντούτοις, τα ποσοστά διαθεσιμότητας ανά μήνα και ανά έτος παραμένουν υποχρεωτικά.

                  1.4.

                  Απαντούν σε ποσοστό τουλάχιστον 98 % των αιτημάτων που τους διαβιβάζονται κατά τη διάρκεια ενός ημερολογιακού μήνα.

                  1.5.

                  Κατά την αποστολή απάντησης σε αίτημα ελέγχου αξιοπιστίας, βεβαίωσης παραλαβής κοινοποίησης παράβασης και απάντησης σε αίτημα ελέγχου κοινοτικής άδειας σύμφωνα με το παράρτημα VIII:

                              1.5.1.

                              Απαντούν στα αιτήματα εντός 10 δευτερολέπτων.

                              1.5.2.

                              Ο συνολικός χρόνος λήξης του αιτήματος (το επιτρεπόμενο χρονικό όριο κατά το οποίο ο αιτών αναμένει απάντηση) δεν υπερβαίνει τα 20 δευτερόλεπτα.

                              1.5.3.

                              Είναι σε θέση να εξυπηρετήσουν αιτήματα με ρυθμό 6 μηνυμάτων ανά δευτερόλεπτο.

                  1.6.

                  Τα εθνικά συστήματα δεν επιτρέπεται να αποστέλλουν αιτήματα προς τον κόμβο ERRU με ρυθμό άνω των 2 αιτημάτων ανά δευτερόλεπτο.

                  1.7.

                  Όλα τα εθνικά συστήματα είναι σε θέση να αντιμετωπίζουν τυχόν τεχνικά προβλήματα του κεντρικού κόμβου ή των εθνικών συστημάτων άλλων κρατών μελών. Σε αυτά περιλαμβάνονται, μεταξύ άλλων, τα εξής προβλήματα:

                              α)

                              απώλεια σύνδεσης με τον κεντρικό κόμβο,

                              β)

                              μη απόκριση σε αίτημα,

                              γ)

                              λήψη απάντησης πέραν του χρόνου λήξης του μηνύματος,

                              δ)

                              λήψη ανεπίκλητων μηνυμάτων,

                              ε)

                              λήψη μη έγκυρων μηνυμάτων.

            2.   Ο κεντρικός κόμβος:

                  2.1.

                  Διαθέτει ποσοστό διαθεσιμότητας της τάξης του 98 %.

                  2.2.

                  Κοινοποιεί στα εθνικά συστήματα τυχόν σφάλματα, είτε με μήνυμα απάντησης είτε με ειδικό μήνυμα σφάλματος. Αντιστοίχως, τα εθνικά συστήματα λαμβάνουν τα ειδικά αυτά μηνύματα σφάλματος και διαθέτουν ροή εργασίας για την αντιμετώπιση σφαλμάτων, προκειμένου να προβούν σε κάθε κατάλληλη ενέργεια για την επίλυση του κοινοποιηθέντος σφάλματος.

            3.   Συντήρηση
      Τα κράτη μέλη ενημερώνουν τα άλλα κράτη μέλη και την Επιτροπή για τυχόν εργασίες προγραμματισμένης συντήρησης μέσω της διαδικτυακής εφαρμογής τουλάχιστον μία εβδομάδα πριν την έναρξη των εν λόγω εργασιών, εάν αυτό είναι τεχνικώς εφικτό.

      ΠΑΡΑΡΤΗΜΑ VII

         ΚΑΤΑΓΡΑΦΗ ΚΙΝΗΣΕΩΝ ΚΑΙ ΣΤΑΤΙΣΤΙΚΑ ΣΤΟΙΧΕΙΑ

      1.   Στο παρόν παράρτημα παρατίθενται λεπτομέρειες σχετικά με τα στοιχεία καταγραφής κινήσεων και τα στατιστικά στοιχεία που συγκεντρώνονται στον κεντρικό κόμβο και όχι στα κράτη μέλη.
      2.   Προκειμένου να διασφαλιστεί η προστασία των προσωπικών δεδομένων, τα δεδομένα για στατιστικούς σκοπούς είναι ανώνυμα. Τα αναγνωριστικά στοιχεία συγκεκριμένου διαχειριστή μεταφορών, επιχείρησης μεταφορών ή πιστοποιητικού επαγγελματικής επάρκειας δεν είναι διαθέσιμα για στατιστικούς σκοπούς.
      3.   Μέσω της καταγραφής κινήσεων, ελέγχονται όλες οι συναλλαγές με σκοπό την παρακολούθηση και τη διόρθωση λαθών, και για να είναι δυνατή η παραγωγή στατιστικών στοιχείων όσον αφορά τις συναλλαγές αυτές.
      4.   Τα προσωπικά δεδομένα δεν διατηρούνται στα αρχεία καταγραφής για περισσότερο από έξι μήνες. Οι στατιστικές πληροφορίες διατηρούνται για απεριόριστο χρονικό διάστημα.
      5.   Τα στατιστικά στοιχεία που χρησιμοποιούνται για την υποβολή αναφορών περιλαμβάνουν τα εξής:

                  α)

                  το κράτος μέλος που υποβάλλει το αίτημα·

                  β)

                  το κράτος μέλος που αποστέλλει την απάντηση·

                  γ)

                  τον τύπο του μηνύματος·

                  δ)

                  τον κωδικό καθεστώτος της απάντησης·

                  ε)

                  την ημερομηνία και την ώρα των μηνυμάτων·

                  στ)

                  τον χρόνο απόκρισης.

      ΠΑΡΑΡΤΗΜΑ VIII

         ΧΡΗΣΗ ΤΟΥ ΣΥΣΤΗΜΑΤΟΣ ERRU

      1.   EΛΕΓΧΟΣ ΑΞΙΟΠΙΣΤΙΑΣ ΤΩΝ ΔΙΑΧΕΙΡΙΣΤΩΝ ΜΕΤΑΦΟΡΩΝ
      Κατά τον έλεγχο μέσω ERRU, σύμφωνα με το άρθρο 11 παράγραφος 4 του κανονισμού (ΕΚ) αριθ. 1071/2009, αν ο διαχειριστής μεταφορών έχει κηρυχθεί σε κάποιο κράτος μέλος ακατάλληλος να διαχειρίζεται τις μεταφορικές δραστηριότητες επιχείρησης, τα κράτη μέλη πραγματοποιούν αναζήτηση ευρυεκπομπής CGR αποστέλλοντας Αίτημα Ελέγχου Αξιοπιστίας. Τα κράτη μέλη που αποστέλλουν την απάντηση ανταποκρίνονται στο αίτημα αποστέλλοντας Απάντηση Ελέγχου Αξιοπιστίας.
      2.   ΑΝΤΑΛΛΑΓΗ ΠΛΗΡΟΦΟΡΙΩΝ ΣΧΕΤΙΚΑ ΜΕ ΠΑΡΑΒΑΣΕΙΣ
      2.1.   Κατά την ανταλλαγή πληροφοριών σχετικά με σοβαρές παραβάσεις μέσω ERRU, σύμφωνα με το άρθρο 13 παράγραφος 1 του κανονισμού (ΕΚ) αριθ. 1072/2009 ή το άρθρο 23 παράγραφος 1 του κανονισμού (ΕΚ) αριθ. 1073/2009, το κράτος μέλος παράβασης κοινοποιεί στο κράτος μέλος εγκατάστασης τυχόν σοβαρή(-ές) παράβασης(-εις) που διαπράχθηκε(-αν) από επιχείρηση μεταφορών, δυνάμει του άρθρου 16 του κανονισμού (ΕΚ) αριθ. 1071/2009. Η κοινοποίηση πραγματοποιείται με την αποστολή Αιτήματος Κοινοποίησης Παράβασης.
      2.2.   Το Αίτημα Κοινοποίησης Παράβασης διαβιβάζεται το συντομότερο δυνατόν και το αργότερο εντός έξι εβδομάδων από την οριστική απόφαση για το ζήτημα. Στο αίτημα περιγράφονται οι παραβάσεις καθώς και το καθεστώς των κυρώσεων που επιβλήθηκαν και των κυρώσεων που ζητήθηκαν, κατά περίπτωση, στο κράτος μέλος εγκατάστασης.
      2.3.   Το κράτος μέλος εγκατάστασης ανταποκρίνεται στο Αίτημα Κοινοποίησης Παράβασης αποστέλλοντας Απάντηση Κοινοποίησης Παράβασης το συντομότερο δυνατόν και το αργότερο εντός έξι εβδομάδων από την οριστική απόφαση για το ζήτημα, στην οποία περιγράφονται, κατά περίπτωση, οι επιβληθείσες κυρώσεις που ζητήθηκαν από το κράτος μέλος παράβασης. Εφόσον δεν επιβλήθηκαν οι εν λόγω κυρώσεις, η Απάντηση Κοινοποίησης Παράβασης αναφέρει τον σχετικό λόγο.
      2.4.   Σε κάθε περίπτωση, η παραλαβή της Κοινοποίησης Παράβασης βεβαιώνεται με Βεβαίωση Παραλαβής Κοινοποίησης Παράβασης.
      3.   EΛΕΓΧΟΣ ΤΗΣ ΚΟΙΝΟΤΙΚΗΣ ΑΔΕΙΑΣ
      3.1.   Κατά τον έλεγχο διαθεσιμότητας της κοινοτικής άδειας που αναφέρεται στο άρθρο 4 του κανονισμού (ΕΚ) αριθ. 1072/2009 και του κανονισμού (ΕΚ) αριθ. 1073/2009, τα κράτη μέλη δύνανται να ζητήσουν τα στοιχεία της κοινοτικής άδειας που αναφέρονται στο άρθρο 16 παράγραφος 2 στοιχείο δ) του κανονισμού (ΕΚ) αριθ. 1071/2009, με την αποστολή Αιτήματος Ελέγχου Κοινοτικής Άδειας στο κράτος μέλος εγκατάστασης.
      3.2.   Το κράτος μέλος εγκατάστασης ανταποκρίνεται αποστέλλοντας Απάντηση Ελέγχου Κοινοτικής Άδειας.


title: Εκτελεστικός κανονισμός (ΕΕ) αριθ. 789/2012 της Επιτροπής, της 31ης Αυγούστου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               1.9.2012

               EL

               Επίσημη Εφημερίδα της Ευρωπαϊκής Ένωσης

               L 235/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 789/2012 ΤΗΣ ΕΠΙΤΡΟΠΉΣ
   της 31ης Αυγούστου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Αυγούστου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  66,1

                  ZZ

                  66,1

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  115,3

                  ZZ

                  115,3

                  0805 50 10

                  AR

                  99,9

                  CL

                  88,4

                  TR

                  96,0

                  UY

                  89,5

                  ZA

                  95,6

                  ZZ

                  93,9

                  0806 10 10

                  BA

                  54,5

                  CL

                  196,9

                  EG

                  209,6

                  TR

                  149,7

                  ZZ

                  152,7

                  0808 10 80

                  AR

                  114,4

                  BR

                  92,8

                  CL

                  124,1

                  NZ

                  127,0

                  US

                  153,4

                  ZA

                  100,4

                  ZZ

                  118,7

                  0808 30 90

                  CN

                  78,2

                  TR

                  137,2

                  ZA

                  95,3

                  ZZ

                  103,6

                  0809 30

                  TR

                  175,7

                  ZZ

                  175,7

                  0809 40 05

                  BA

                  62,2

                  HR

                  73,9

                  IL

                  73,7

                  MK

                  67,5

                  ZZ

                  69,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/459 της Επιτροπής, της 19ης Μαρτίου 2015 , για τον καθορισμό των τεχνικών χαρακτηριστικών της ενότητας ad hoc 2016 σχετικά με τους νέους στην αγορά εργασίας που προβλέπεται από τον κανονισμό (ΕΚ) αριθ. 577/98 του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               20.3.2015

               EL

               Επίσημη Εφημερίδα της Ευρωπαϊκής Ένωσης

               L 76/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/459 ΤΗΣ ΕΠΙΤΡΟΠΉΣ
   της 19ης Μαρτίου 2015
   για τον καθορισμό των τεχνικών χαρακτηριστικών της ενότητας ad hoc 2016 σχετικά με τους νέους στην αγορά εργασίας που προβλέπεται από τον κανονισμό (ΕΚ) αριθ. 577/98 του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 7α παράγραφος 5,
   Εκτιμώντας τα ακόλουθα:

               (1)

               Για να παρακολουθείται η πρόοδος προς τους κοινούς στόχους που ορίζονται στη στρατηγική «Ευρώπη 2020» και στη σχετική εμβληματική πρωτοβουλία «Νεολαία σε κίνηση» (2) πρέπει να υπάρχει ένα περιεκτικό σύνολο στοιχείων για τους νέους και τη μετάβασή τους προς την αγορά εργασίας το οποίο να επιτρέπει να γίνονται συγκρίσεις μεταξύ των κρατών μελών.

               (2)

               Η Επιτροπή, στην ανακοίνωσή της με τίτλο «Ανασχεδιασμός της εκπαίδευσης: επενδύοντας στις δεξιότητες για καλύτερα κοινωνικοοικονομικά αποτελέσματα» (3), ενθαρρύνει τα κράτη μέλη να προβούν σε μεταρρυθμίσεις των εκπαιδευτικών τους συστημάτων, έτσι ώστε να αποκτούν οι νέοι τις κατάλληλες δεξιότητες για απασχόληση.

               (3)

               Το Συμβούλιο, στο ψήφισμά του της 27ης Νοεμβρίου 2009 για ένα ανανεωμένο πλαίσιο ευρωπαϊκής συνεργασίας στον τομέα της νεολαίας (2010-2018) (4), τονίζει την ανάγκη για καλύτερη γνώση και κατανόηση των συνθηκών διαβίωσης, των αξιών και των στάσεων των νέων ανδρών και γυναικών.

               (4)

               Το Συμβούλιο, στη σύστασή του της 22ας Απριλίου 2013 για τη θέσπιση εγγυήσεων για τη νεολαία (5), ενθαρρύνει τα κράτη μέλη να εφαρμόσουν προγράμματα εγγυήσεων για τους νέους το ταχύτερο δυνατόν, κατά προτίμηση από την έναρξη του πολυετούς δημοσιονομικού πλαισίου 2014-2020. Συνιστά στα τα κράτη μέλη να κάνουν εν προκειμένω χρήση των ταμείων του κοινού στρατηγικού πλαισίου της ΕΕ και ιδίως του Ευρωπαϊκού Κοινωνικού Ταμείου.

               (5)

               Η Επιτροπή, στην ανακοίνωσή της με τίτλο «Συνεργασία για τους νέους της Ευρώπης: πρόσκληση για δράση κατά της ανεργίας των νέων» (6), ενθαρρύνει τα κράτη μέλη να εφαρμόσουν τις εγγυήσεις για τη νεολαία και να επενδύσουν στους νέους. Προωθεί τις διαδικτυακές υπηρεσίες που επιτρέπουν στους νέους να αναζητούν ευκαιρίες απασχόλησης οι οποίες δημοσιεύονται από εργοδότες από το δικό τους και άλλα κράτη μέλη, ενώ παράλληλα βοηθά τις ΜΜΕ να προσλαμβάνουν νέους από όλη την Ευρώπη.

               (6)

               Ο κανονισμός (ΕΕ) αριθ. 318/2013 της Επιτροπής (7) θεσπίζει την ενότητα ad hoc 2016 σχετικά με τους νέους στην αγορά εργασίας.

               (7)

               Ο κατ' εξουσιοδότηση κανονισμός (ΕΕ) αριθ. 1397/2014 της Επιτροπής (8) προσδιορίζει και περιγράφει τους τομείς εξειδικευμένων πληροφοριών («υποενότητες ad hoc») που πρέπει να περιλαμβάνονται στην ενότητα ad hoc 2016 σχετικά με τους νέους στην αγορά εργασίας.

               (8)

               Ο κανονισμός (ΕΕ) αριθ. 545/2014 του Ευρωπαϊκού Κοινοβουλίου και του Συμβουλίου (9) προβλέπει ότι τα τεχνικά χαρακτηριστικά, τα φίλτρα, οι κωδικοί και η προθεσμία για τη διαβίβαση των στοιχείων στο πλαίσιο καθεμιάς από τις υποενότητες ad hoc που αναφέρονται στην αιτιολογική σκέψη 7 θα πρέπει να καθορίζονται από την Επιτροπή.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα τεχνικά χαρακτηριστικά της ενότητας ad hoc 2016 σχετικά με τους νέους στην αγορά εργασίας, τα φίλτρα και οι κωδικοί που πρέπει να χρησιμοποιούνται καθώς και η προθεσμία εντός της οποίας πρέπει να διαβιβάζονται τα στοιχεία στην Επιτροπή παρατίθενται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 77 της 14.3.1998, σ. 3.

      (2)  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Νεολαία σε κίνηση: μια πρωτοβουλία για την ενεργοποίηση των δυνατοτήτων των νέων με στόχο την επίτευξη έξυπνης, βιώσιμης και χωρίς αποκλεισμούς ανάπτυξης στην Ευρωπαϊκή Ένωση, που εκδόθηκε στις 15 Σεπτεμβρίου 2010, COM(2010) 477 τελικό.

      (3)  Ανακοίνωση της Επιτροπής στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών — «Ανασχεδιασμός της εκπαίδευσης: επενδύοντας στις δεξιότητες για καλύτερα κοινωνικοοικονομικά αποτελέσματα», που εκδόθηκε στις 20 Νοεμβρίου 2012, COM(2012) 669 final.

      (4)  ΕΕ C 311 της 19.12.2009, σ. 1.

      (5)  ΕΕ C 120 της 26.4.2013, σ. 1.

      (6)  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — «Συνεργασία για τους νέους της Ευρώπης: πρόσκληση για δράση κατά της ανεργίας των νέων, που εκδόθηκε στις 19 Ιουνίου 2013», COM(2013) 447 final.

      (7)  Κανονισμός (ΕΕ) αριθ. 318/2013 της Επιτροπής, της 8ης Απριλίου 2013, για τη θέσπιση του προγράμματος ενοτήτων ad hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (ΕΕ L 99 της 9.4.2013, σ. 11).

      (8)  Κατ' εξουσιοδότηση κανονισμός (ΕΕ) αριθ. 1397/2014 της Επιτροπής, της 22ας Οκτωβρίου 2014, για την τροποποίηση του κανονισμού (ΕΕ) αριθ. 318/2013 της Επιτροπής για τη θέσπιση του προγράμματος ενοτήτων ad hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (ΕΕ L 370 της 30.12.2014, σ. 42).

      (9)  Κανονισμός (ΕΕ) αριθ. 545/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, σχετικά με την τροποποίηση του κανονισμού (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα (ΕΕ L 163 της 29.5.2014, σ. 10).

      ΠΑΡΑΡΤΗΜΑ
      Στο παρόν παράρτημα παρατίθενται τα τεχνικά χαρακτηριστικά, τα φίλτρα και οι κωδικοί που πρέπει να χρησιμοποιούνται για την ενότητα ad hoc σχετικά με τους νέους στην αγορά εργασίας που έχει προγραμματιστεί για το 2016. Ορίζονται, επίσης, οι ημερομηνίες υποβολής των στοιχείων στην Επιτροπή.

         Προθεσμία για τη διαβίβαση των αποτελεσμάτων στην Επιτροπή:31 Μαρτίου 2017.

         Φίλτρα και κωδικοί που πρέπει να χρησιμοποιούνται για τη διαβίβαση στοιχείων: όπως ορίζονται στο παράρτημα III του κανονισμού (ΕΚ) αριθ. 377/2008 της Επιτροπής (1), όπως τροποποιήθηκε από το παράρτημα I του κανονισμού (ΕΕ) αριθ. 317/2013 της Επιτροπής (2).

         Στήλες που προορίζονται για τους προαιρετικούς συντελεστές στάθμισης, που πρέπει να χρησιμοποιούνται σε περιπτώσεις μερικής δειγματοληψίας ή μη απάντησης: οι στήλες 228-231 που περιέχουν ακέραιους αριθμούς και οι στήλες 232-233 που περιέχουν δεκαδικά ψηφία.

         Υποενότητα «Μορφωτικό επίπεδο»

         Φίλτρο: 15≤AGE≤34

                  Ονομασία/Στήλη

                  Κωδικός

                  Περιγραφή

                  Φίλτρο

                  WORKEXP
                  211

                     Επαγγελματική πείρα κατά τη διάρκεια των σπουδών

                  HATLEVEL≠000

                     Αμειβόμενη ή μη αμειβόμενη εργασία κατά το υψηλότερο μορφωτικό επίπεδο (HATLEVEL)

                  1

                  Πείρα αμειβόμενης και μη αμειβόμενης εργασίας

                  2

                  Πείρα αμειβόμενης μόνο εργασίας

                  3

                  Πείρα μη αμειβόμενης μόνο εργασίας

                  4

                  Καμία επαγγελματική πείρα κατά το υψηλότερο μορφωτικό επίπεδο

                  9

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

                  WORKSTUD
                  212

                     Μάθηση βάσει εργασίας

                  WORKEXP = 1-3

                     Τύπος επαγγελματικής πείρας που αποτελεί μέρος του προγράμματος σπουδών του υψηλότερου μορφωτικού επιπέδου (HATLEVEL)

                  1

                  Μαθητεία (επιχειρησιακός ορισμός της Eurostat)

                  2

                  Υποχρεωτική πρακτική άσκηση

                  3

                  Υποχρεωτική κατάρτιση βάσει εργασίας όπου δεν είναι δυνατή η διάκριση μεταξύ του 1 και του 2

                  4

                  Προαιρετική πρακτική άσκηση (μέρος της εκπαίδευσης)

                  5

                  Εργασία εκτός προγράμματος σπουδών

                  9

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

                  ADDLEVEL
                  213-214

                     Επίπεδο πρόσθετης τυπικής εκπαίδευσης

                  EDUCSTAT = 2

                     Επίπεδο και προσανατολισμός της τυπικής εκπαίδευσης που ξεκίνησε το άτομο μετά την επίτευξη του υψηλότερου μορφωτικού επιπέδου

                  00

                  Δεν ξεκίνησε καμία άλλη τυπική εκπαίδευση μετά την επίτευξη του υψηλότερου μορφωτικού επιπέδου

                  10

                  ISCED 1

                  20

                  ISCED 2

                  30

                  ISCED 3 όπου δεν είναι δυνατή η διάκριση με βάση τον προσανατολισμό

                  34

                  ISCED 3 γενικό πρόγραμμα

                  35

                  ISCED 3 επαγγελματικό πρόγραμμα

                  40

                  ISCED 4 όπου δεν είναι δυνατή η διάκριση με βάση τον προσανατολισμό

                  44

                  ISCED 4 γενικό πρόγραμμα

                  45

                  ISCED 4 επαγγελματικό πρόγραμμα

                  50

                  ISCED 5

                  60

                  ISCED 6

                  70

                  ISCED 7

                  80

                  ISCED 8

                  99

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

                  DROPREAS
                  215

                     Λόγος εγκατάλειψης των σπουδών

                  EDUCSTAT = 2 και ADDLEVEL≠00

                     Κύριος λόγος μη ολοκλήρωσης του μορφωτικού επιπέδου της τυπικής εκπαίδευσης που ξεκίνησε το άτομο

                  0

                  Ολοκλήρωσε την τελευταία τυπική εκπαίδευση

                  Δεν ολοκλήρωσε την τελευταία τυπική εκπαίδευση:

                  1

                  λόγω του επιπέδου δυσκολίας

                  2

                  λόγω του ότι οι σπουδές δεν ικανοποιούσαν τις ανάγκες ή τα ενδιαφέροντά του

                  3

                  λόγω του κόστους των σπουδών

                  4

                  λόγω της επιθυμίας να αρχίσει να εργάζεται

                  5

                  για οικογενειακούς λόγους

                  6

                  για λόγους υγείας

                  7

                  για άλλους λόγους

                  9

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

                  LEAVDATE
                  216-221

                     Ημερομηνία αποχώρησης από την τυπική εκπαίδευση

                  EDUCSTAT = 2 και ADDLEVEL≠00

                     Έτος και μήνας αποχώρησης από την τυπική εκπαίδευση

                  Σημειώστε τα τέσσερα ψηφία του εν λόγω έτους

                  9999

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο (έτος)

                  Σημειώστε τα δύο ψηφία του εν λόγω μήνα

                  99

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο (μήνας)

                  NCONREAS
                  222

                     Λόγος μη συνέχισης της εκπαίδευσης

                  EDUCSTAT = 2 και ADDLEVEL = 00 και HATLEVEL = 000-500

                     Κύριος λόγος μη συνέχισης της τυπικής εκπαίδευσης

                  0

                  Το υψηλότερο μορφωτικό επίπεδο θεωρήθηκε αρκετά υψηλό

                  1

                  Επίπεδο δυσκολίας

                  2

                  Οι σπουδές δεν ικανοποιούσαν τις ανάγκες ή τα ενδιαφέροντά του

                  3

                  Κόστος των σπουδών

                  4

                  Επιθυμία να αρχίσει να εργάζεται

                  5

                  Οικογενειακοί λόγοι

                  6

                  Λόγοι υγείας

                  7

                  Άλλοι λόγοι

                  9

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

         Υποενότητα «Εύρεση εργασίας»

         Φίλτρο: 15≤AGE≤34

                  Ονομασία/Στήλη

                  Κωδικός

                  Περιγραφή

                  Φίλτρο

                  SUPPORT
                  223

                     Υποστήριξη για εύρεση εργασίας

                  (WSTATOR = 1,2 και STARTIME<12) ή WSTATOR = 3-5

                     Πιο χρήσιμη μορφή υποστήριξης για εύρεση εργασίας που έλαβε το άτομο από δημόσιους οργανισμούς κατά τη διάρκεια των δώδεκα προηγούμενων μηνών

                  0

                  Δεν έλαβε υποστήριξη

                  Πιο χρήσιμη μορφή υποστήριξης:

                  1

                  Βοήθεια στην εύρεση θέσεων εργασίας

                  2

                  Συμβουλές σχετικά με τον τρόπο υποβολής αίτησης για θέση εργασίας

                  3

                  Συμβουλές για ευκαιρίες κατάρτισης και εκπαίδευσης

                  4

                  Συμμετοχή σε πρόγραμμα εργασίας

                  5

                  Συμμετοχή σε πρόγραμμα εκπαίδευσης ή κατάρτισης

                  6

                  Άλλες μορφές

                  7

                  Έλαβε υποστήριξη, την οποία όμως δεν θεώρησε χρήσιμη

                  8

                  Έλαβε υποστήριξη με άγνωστο βαθμό χρησιμότητας

                  9

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

                  FINDMETH
                  224

                     Μέθοδος εύρεσης της τρέχουσας απασχόλησης

                  STAPRO = 3

                     Μέθοδος που χρησιμοποιήθηκε για την εύρεση της τρέχουσας κύριας απασχόλησης

                  1

                  Διαφημίσεις, μέσω οποιωνδήποτε διαύλων

                  2

                  Συγγενείς, φίλοι ή γνωστοί

                  3

                  Δημόσιος οργανισμός εύρεσης εργασίας

                  4

                  Ιδιωτικός φορέας εύρεσης εργασίας

                  5

                  Πάροχος εκπαίδευσης ή κατάρτισης

                  6

                  Άμεση επικοινωνία με τον εργοδότη

                  7

                  Άμεση επικοινωνία του εργοδότη με τον ενδιαφερόμενο

                  8

                  Άλλη μέθοδος

                  9

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

                  OKLEVEL
                  225

                     Καταλληλότητα απασχόλησης δεδομένου του μορφωτικού επιπέδου του απαντώντος

                  WSTATOR = 1,2

                     Βαθμός στον οποίο η τρέχουσα κύρια απασχόληση του απαντώντος αντιστοιχεί στο μορφωτικό του επίπεδο

                  1

                  Η απασχόληση αντιστοιχεί καλά στο μορφωτικό επίπεδο του απαντώντος

                  2

                  Η απασχόληση αντιστοιχεί σε κάποιον βαθμό στο μορφωτικό επίπεδο του απαντώντος

                  3

                  Η απασχόληση δεν αντιστοιχεί πολύ καλά στο μορφωτικό επίπεδο του απαντώντος

                  4

                  Η απασχόληση δεν αντιστοιχεί καθόλου στο μορφωτικό επίπεδο του απαντώντος

                  9

                  Άνευ αντικειμένου (δεν περιλαμβάνεται στο φίλτρο)

                  Κενό

                  Άγνωστο

                  MOVE4JOB
                  226

                     Προθυμία μετακόμισης χάριν της απασχόλησης

                     Προθυμία αλλαγής τόπου κατοικίας χάριν της απασχόλησης

                  1

                  Ο απαντών έχει μετακομίσει ή θα ήταν πρόθυμος να μετακομίσει εντός της χώρας του

                  2

                  Ο απαντών έχει μετακομίσει ή θα ήταν πρόθυμος να μετακομίσει σε άλλη χώρα της ΕΕ

                  3

                  Ο απαντών έχει μετακομίσει ή θα ήταν πρόθυμος να μετακομίσει σε άλλη χώρα εκτός ΕΕ

                  4

                  Ο απαντών δεν έχει μετακομίσει ή δεν θα ήταν πρόθυμος να μετακομίσει χάριν της απασχόλησης

                  Κενό

                  Άγνωστο

                  CMT4JOB
                  227

                     Προθυμία μετακίνησης χάριν της απασχόλησης

                     Προθυμία μετακίνησης με διαδρομές μεγάλης διάρκειας χάριν της απασχόλησης

                  1

                  Ο απαντών μετακινείται ή θα ήταν πρόθυμος να μετακινείται με διαδρομές διάρκειας μεγαλύτερης της μιας ώρας (προς κάθε κατεύθυνση)

                  2

                  Ο απαντών δεν μετακινείται ή δεν θα ήταν πρόθυμος να μετακινείται με διαδρομές διάρκειας μεγαλύτερης της μιας ώρας (προς κάθε κατεύθυνση)

                  Κενό

                  Άγνωστο

         (1)  Κανονισμός (ΕΚ) αριθ. 377/2008 της Επιτροπής, της 25ης Απριλίου 2008, για την εφαρμογή του κανονισμού (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα όσον αφορά την κωδικοποίηση που πρέπει να χρησιμοποιείται για τη διαβίβαση στοιχείων από το 2009 και μετά, τη χρήση υπο-δείγματος για τη συλλογή στοιχείων σχετικά με τις διαρθρωτικές μεταβλητές και τον ορισμό των τριμήνων αναφοράς (ΕΕ L 114 της 26.4.2008, σ. 57).

         (2)  Κανονισμός (ΕΕ) αριθ. 317/2013 της Επιτροπής, της 8ης Απριλίου 2013, για την τροποποίηση των παραρτημάτων των κανονισμών (ΕΚ) αριθ. 1983/2003, (ΕΚ) αριθ. 1738/2005, (ΕΚ) αριθ. 698/2006, (ΕΚ) αριθ. 377/2008 και (ΕΕ) αριθ. 823/2010 όσον αφορά τη Διεθνή Τυποποιημένη Ταξινόμηση της Εκπαίδευσης (ΕΕ L 99 της 9.4.2013, σ. 1).


title: Εκτελεστικός κανονισμός (ΕΕ) αριθ. 870/2014 της Επιτροπής, της 11ης Αυγούστου 2014 , σχετικά με τα κριτήρια για τους αιτούντες χωρητικότητα σιδηροδρομικής υποδομής  Κείμενο που παρουσιάζει ενδιαφέρον για τον ΕΟΧ

text:
               12.8.2014

               EL

               Επίσημη Εφημερίδα της Ευρωπαϊκής Ένωσης

               L 239/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 870/2014 ΤΗΣ ΕΠΙΤΡΟΠΉΣ
   της 11ης Αυγούστου 2014
   σχετικά με τα κριτήρια για τους αιτούντες χωρητικότητα σιδηροδρομικής υποδομής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2012/34/ΕΕ του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τη δημιουργία ενιαίου ευρωπαϊκού σιδηροδρομικού χώρου (1), και ιδίως το άρθρο 41 παράγραφος 3,
   Εκτιμώντας τα ακόλουθα:

               (1)

               Στο άρθρο 41 παράγραφος 2 της οδηγίας 2012/34/ΕΕ προβλέπεται η δυνατότητα να εγείρουν οι διαχειριστές υποδομής απαιτήσεις προς τους αιτούντες για να εξασφαλίζουν ότι υπάρχουν εχέγγυα για τις θεμιτές προσδοκίες τους όσον αφορά τα μελλοντικά έσοδα και τη χρήση της υποδομής.

               (2)

               Οι εν λόγω απαιτήσεις θα πρέπει να είναι κατάλληλες, διαφανείς και να μην εισάγουν διακρίσεις. Οι απαιτήσεις επιτρέπεται να περιλαμβάνουν μόνον την παροχή οικονομικής εγγύησης που δεν θα πρέπει να υπερβαίνει ενδεδειγμένο ύψος ανάλογο του σκοπούμενου επιπέδου δραστηριότητας και τη διασφάλιση της δυνατότητας του αιτούντος να καταθέσει συμμορφούμενες προσφορές χωρητικότητας υποδομής.

               (3)

               Οι οικονομικές εγγυήσεις είναι δυνατόν να έχουν τη μορφή προκαταβολών ή εγγυήσεων που παρέχονται από χρηματοπιστωτικά ιδρύματα.

               (4)

               Για την καταλληλότητα των απαιτήσεων που αναφέρονται στην αιτιολογική σκέψη 2, θα πρέπει να λαμβάνεται υπόψη ότι για την υποδομή ανταγωνιστικών τρόπων μεταφοράς, όπως οι οδικές, οι αεροπορικές, οι θαλάσσιες και οι εσωτερικές πλωτές μεταφορές, συχνά δεν χρεώνονται τέλη χρήσης και, επομένως, δεν παρέχονται οικονομικές εγγυήσεις. Για την εξασφάλιση θεμιτού ανταγωνισμού μεταξύ των τρόπων μεταφοράς, οι οικονομικές εγγυήσεις θα πρέπει να περιορίζονται αυστηρά στο ελάχιστο όσον αφορά το επίπεδο και τη διάρκειά τους.

               (5)

               Οι εν λόγω οικονομικές εγγυήσεις είναι κατάλληλες μόνον εάν είναι αναγκαίες για να παρέχουν βεβαιότητα στον διαχειριστή υποδομής σχετικά με τα μελλοντικά έσοδα και τη χρήση της υποδομής. Η ανάγκη για οικονομικές εγγυήσεις μειώνεται περαιτέρω αν ληφθεί υπόψη ότι οι διαχειριστές υποδομής έχουν τη δυνατότητα να βασίζονται στους ελέγχους και στην επιτήρηση της οικονομικής επιφάνειας των σιδηροδρομικών επιχειρήσεων, βάσει της διαδικασίας έκδοσης αδειών σύμφωνα με το κεφάλαιο III της οδηγίας 2012/34/ΕΕ, και ιδίως το άρθρο 20 της εν λόγω οδηγίας.

               (6)

               Η αρχή της απαγόρευσης των διακρίσεων εφαρμόζεται στις εν λόγω εγγυήσεις και, επομένως, θα πρέπει να μην γίνεται διάκριση μεταξύ των απαιτήσεων εγγύησης για αιτούντες ιδιώτες και των απαιτήσεων εγγύησης για αιτούντες ιδιοκτησίας του Δημοσίου.

               (7)

               Οι εγγυήσεις θα πρέπει να είναι ανάλογες του επιπέδου κινδύνου για τον διαχειριστή υποδομής που αντιστοιχεί στον εκάστοτε αιτούντα κατά τα διάφορα στάδια της κατανομής της χωρητικότητας. Ο κίνδυνος θεωρείται γενικά χαμηλός, όταν η χωρητικότητα είναι δυνατόν να ανακατανεμηθεί σε άλλες σιδηροδρομικές επιχειρήσεις.

               (8)

               Εγγύηση που ζητείται για την κατάθεση συμμορφούμενων προσφορών μπορεί να θεωρηθεί κατάλληλη, διαφανής και χωρίς διακρίσεις μόνον εφόσον ο διαχειριστής υποδομής καθορίζει στη δήλωση δικτύου σαφείς και διαφανείς κανόνες για την κατάθεση αίτησης χωρητικότητας και προσφέρει τα απαραίτητα υποστηρικτικά εργαλεία στους αιτούντες. Επειδή η δυνατότητα κατάθεσης συμμορφούμενων προσφορών δεν είναι δυνατόν να καθοριστεί αντικειμενικά πριν από τη διαδικασία υποβολής αιτήσεων, τυχόν έλλειψη χωρητικότητας μπορεί να προσδιοριστεί μόνο μετά την εν λόγω διαδικασία, κατόπιν επανειλημμένης αδυναμίας υποβολής συμμορφούμενων προσφορών ή παροχής των αναγκαίων πληροφοριών στον διαχειριστή υποδομής. Ο αιτών ευθύνεται για την εν λόγω αδυναμία, η οποία επιφέρει κύρωση που συνεπάγεται τον αποκλεισμό του από τη διαδικασία υποβολής αίτησης για τη συγκεκριμένη σιδηροδρομική διαδρομή.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 62 παράγραφος 1 της οδηγίας 2012/34/ΕΕ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει απαιτήσεις σχετικά με τις οικονομικές εγγυήσεις που μπορεί να απαιτεί διαχειριστής υποδομής για να εξασφαλίσει ότι υπάρχουν εχέγγυα για τις θεμιτές προσδοκίες του όσον αφορά τα μελλοντικά έσοδα, χωρίς οι εγγυήσεις αυτές να υπερβαίνουν ύψος ανάλογο του σκοπούμενου επιπέδου δραστηριότητας του αιτούντος. Οι απαιτήσεις περιλαμβάνουν ιδίως τους όρους υπό τους οποίους επιτρέπεται να ζητηθεί εγγύηση ή προκαταβολή, καθώς και το ύψος και τη διάρκεια των οικονομικών εγγυήσεων. Επιπλέον, ο παρών κανονισμός καθορίζει ορισμένες λεπτομέρειες όσον αφορά τα κριτήρια για την αξιολόγηση της δυνατότητας του αιτούντος να καταθέσει συμμορφούμενες προσφορές χωρητικότητας υποδομής.
   Άρθρο 2
   Ορισμοί
   Για τους σκοπούς του παρόντος κανονισμού, ισχύει ο ακόλουθος ορισμός:

               «οικονομική εγγύηση»: α) προκαταβολές για τη μείωση και την πρόβλεψη μελλοντικών υποχρεώσεων καταβολής τελών υποδομής ή β) συμβατικές διευθετήσεις με τις οποίες χρηματοπιστωτικό ίδρυμα, όπως τράπεζα, δεσμεύεται να εξασφαλίσει την εκτέλεση των πληρωμών αυτών όταν καθίστανται απαιτητές.

         Άρθρο 3
   Όροι των οικονομικών εγγυήσεων
   1.   Ο αιτών μπορεί να επιλέξει να ικανοποιήσει το αίτημα για παροχή οικονομικής εγγύησης είτε με προκαταβολή είτε με συμβατική διευθέτηση κατά την έννοια του άρθρου 2. Όταν διαχειριστής υποδομής απαιτεί από αιτούντα προκαταβολή για τέλη υποδομής, δεν επιτρέπεται να ζητεί ταυτόχρονα άλλες οικονομικές εγγυήσεις για τις ίδιες προβλεπόμενες δραστηριότητες.
   2.   Ο διαχειριστής υποδομής δεν απαιτεί από τους αιτούντες την παροχή οικονομικών εγγυήσεων, εκτός αν από την κατάταξη της πιστοληπτικής ικανότητας του αιτούντος προκύπτει ότι ενδέχεται να αντιμετωπίσει δυσκολίες στην τακτική καταβολή των τελών χρήσης υποδομής. Ο διαχειριστής υποδομής αναφέρει, κατά περίπτωση, την εν λόγω κατάταξη πιστοληπτικής ικανότητάς του στην οικεία δήλωση δικτύου, στο τμήμα που αφορά τις αρχές χρέωσης. Ο διαχειριστής υποδομής βασίζει το αίτημά του για παροχή οικονομικής εγγύησης σε πιστοληπτική κατάταξη που πραγματοποιήθηκε από οργανισμό αξιολόγησης πιστοληπτικής ικανότητας εντός της προηγούμενης διετίας.
   3.   Ο διαχειριστής υποδομής δεν ζητεί οικονομική εγγύηση:

               α)

               από την ορισθείσα σιδηροδρομική επιχείρηση εάν έχει ήδη χορηγηθεί ή καταβληθεί οικονομική εγγύηση από τον αιτούντα, ο οποίος δεν είναι σιδηροδρομική επιχείρηση, ώστε να καλύψει μελλοντικές πληρωμές για τις ίδιες προβλεπόμενες δραστηριότητες·

               β)

               στην περίπτωση που τα τέλη υποδομής πρόκειται να καταβληθούν άμεσα στον διαχειριστή υποδομής από αρμόδια αρχή σύμφωνα με τον κανονισμό (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου (2).

         Άρθρο 4
   Ύψος και διάρκεια των οικονομικών εγγυήσεων
   1.   Το ύψος των οικονομικών εγγυήσεων από έναν αιτούντα δεν υπερβαίνει το κατ' εκτίμηση ποσό των τελών που οφείλονται κατά τη διάρκεια δύο μηνών για τις σιδηροδρομικές δραστηριότητες που αφορά η αίτηση.
   2.   Τα τέλη κράτησης που καταβάλλονται σύμφωνα με το άρθρο 36 της οδηγίας 2012/34/ΕΕ αφαιρούνται από το μέγιστο κατ' εκτίμηση ποσό των τελών κατά την παράγραφο 1.
   3.   Ο διαχειριστής υποδομής δεν απαιτεί να αρχίσει να ισχύει η οικονομική εγγύηση περισσότερο από δέκα ημέρες πριν από την πρώτη ημέρα του μήνα έναρξης από τη σιδηροδρομική επιχείρηση των σιδηροδρομικών δραστηριοτήτων των οποίων τα τέλη υποδομής προορίζεται να καλύπτει η εν λόγω οικονομική εγγύηση. Εάν η χωρητικότητα κατανεμηθεί μετά αυτήν τη χρονική στιγμή, ο διαχειριστής υποδομής μπορεί να ζητήσει την οικονομική εγγύηση με βραχυπρόθεσμη προειδοποίηση.
   Άρθρο 5
   Δυνατότητα κατάθεσης συμμορφούμενων προσφορών χωρητικότητας υποδομής
   Ο διαχειριστής υποδομής δεν απορρίπτει αίτηση για συγκεκριμένη σιδηροδρομική διαδρομή επειδή δεν είναι δυνατόν να διασφαλιστεί η ικανότητα κατάθεσης συμμορφούμενης αίτησης χωρητικότητας υποδομής, κατά την έννοια του άρθρου 41 παράγραφος 2 της οδηγίας 2012/34/ΕΕ, εκτός εάν:

               α)

               ο αιτών δεν έχει απαντήσει σε δύο διαδοχικά αιτήματα παροχής των ελλειπουσών πληροφοριών ή έχει επανειλημμένως απαντήσει κατά τρόπο που δεν πληροί τους όρους, όπως ορίζονται στη δήλωση δικτύου που αναφέρεται στο άρθρο 27 της οδηγίας 2012/34/ΕΕ και στο παράρτημα IV της εν λόγω οδηγίας, όσον αφορά τις διαδικασίες υποβολής αίτησης για σιδηροδρομικές διαδρομές και

               β)

               ο διαχειριστής υποδομής είναι σε θέση να αποδείξει, μετά από αίτημα του ρυθμιστικού φορέα και προς ικανοποίησή του, ότι έχει λάβει όλα τα εύλογα μέτρα για να στηρίξει την ορθή και έγκαιρη υποβολή αιτήσεων.

         Άρθρο 6
   Μεταβατική διάταξη
   Εφόσον είναι αναγκαίο, οι διαχειριστές υποδομής εναρμονίζουν τις οικείες δηλώσεις δικτύου με τις διατάξεις του παρόντος κανονισμού για την πρώτη δρομολογιακή περίοδο μετά την έναρξη ισχύος του παρόντος κανονισμού.
   Άρθρο 7
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 16 Ιουνίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 14.12.2012, σ. 32.

      (2)  Κανονισμός (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών του Συμβουλίου (ΕΟΚ) αριθ. 1191/69 και (ΕΟΚ) αριθ. 1107/70 (ΕΕ L 315 της 3.12.2007, σ. 1).